Preduzetnički duh - Ekongim.edu.rs\nPrva i najznačajnija greška koja se javlja kod preduzetnika je pogrešan izbor tipa posla kojim žele da se bave i odatle potiču sve dalje teškoće. Pa hajde da pogledamo sa čim prvo treba da se suočite pre nego što se uopšte odlučite da pokrenete svoj biznis.\nImate li stomak da budete preduzetnik? Pod ovim „stomak“ podrazumeva se da li imate jaku i goruću želju unutar sebe da budete svoj gazda. Ukoliko niste sposobni da žrtvujete svoje vreme i trud izgarajući na sopstvenom poslu, tada je bolja opcija da radite za nekog drugog sa malim žarom i ne žalite se na platu ili uslove rada. Ali ako ne umete da se pokoravate drugima, ubeđeni ste da vaše ideje mogu da funkcionišu i donesu profite, tada nema svrhe da bukvalno skapavate radeći za nekog drugog i sve vreme se žalite, već je pravo vreme da iskoračite iz sigurnosti i napravite svoje poslovno carstvo.\nNo, nije potrebno samo da ste psihološki snažni, već treba da posedujete i „preduzetnički mozak“ ili ono što se naziva ulična inteligencija. Nije bitno da li umete ili ne umete da deklamujete gradivo iz škole ili sa fakulteta, ali je ekstremno važno da umete da shvatite kretanje trendova, potražnju na tržištu i proizvodne i profitne potencijale. A uz to naravno potrebno je da posedujete kapital koji će proizvesti pozitivan priliv novca vezan za vaš posao najmanje u toku godinu dana. Mnogi poslovi mogu da se počnu vrlo skromno i da se profiti koriste za dalja ulaganja i proširenja proizvodnje. U ovim situacijama potrebno je da budete „čovek za sve“ i na taj način naučićete direktno sve segmente svoje proizvodnje dok ne uspete da zaposlite druge da rade za vas.\nUz sve ovo, treba da budete svesni da za vas neće postojati osmočasovno radno vreme i dva dana vikenda, već samo neophodno vreme za spavanje, ostatak će biti posvećen poslu. Pored vas, ove činjenice treba da bude svesna i vaša porodica i da se složi sa vašom idejom zarad napretka svih članova. Ponekad zaista nema potrebe da odmah ulazite potpuno u biznis, pogotovo ako to finansijski ne možete da izdržite. Moguće je da osnujete firmu i još uvek radite za nekog drugog, a da svoje slobodno vreme dajete razvijanju posla. Ali ovo pravilo važi za manje poduhvate i stvarno samo za početak, kasnije ćete shvatiti da ne možete da postignete na obe strane i da morate da se odlučite za onu isplatljiviju.\nRad od kuće poslednju deceniju je postao vrlo popularan, ali ova vrsta rada uopšte nije tako bajkovita kao što se čini na prvi pogled. Ukoliko imate porodicu, a pogotovo mlađu decu, shvatićete da ćete morati da prekidate svoje obaveze zbog tekućih problema i situacija u kući, što nije dobro. U ovom slučaju gledajte kako znate i umete da odvojite jednu prostoriju za kancelariju ili ako imate i tu mogućnost, pređete u garažu, samo da bi se odvojili od situacija koje uvek izgledaju hitno, ali se nikada ne bi dešavale da radite na nekom udaljenijem mestu.\nMeđutim, ako je vaš biznis porodično orjentisan, tada ćete u svom supružniku i deci pronaći najbolje saveznike na putu ka uspehu. Dogovorite se jasno čije su koje obaveze i kako će se raspoređivati budući profiti, koliko će to značiti za ulaganje u dečije obrazovanje, sport ili putovanja, i nemojte se brinuti jer vaš biznis neće moći da propadne uz toliku podršku.


Savjet ministara razmotriće izmjenu Odluke o posebnim uslovima za ulazak stranaca u BiH kojom će se odobriti ulazak stranaca koji u svrhu realizacije poslovnih aktivnosti sa domaćim kompanijama imaju potrebu da putuju u BiH /proizvodne aktivnosti, realizacije remonta, prijem i odobravanje proizvoda za izvoz…/, uz propisivanje i poštovanje posebnih zdravstveno-epidemioloških procedura za ovakve slučajeve od nadležnih institucija.\nSavjet ministara BiH: Preferencijalni tretman domaćeg trebalo bi da bude povećan na 30 odsto\nPojedine kompanije, kako je navedeno, već su se obraćale Savjetu ministara BiH skrećući pažnju da ističe Odluka o obaveznoj primjeni preferencijalnog tretmana domaćeg i traživši donošenje nove odluke kojom bi preferencijalni tretman domaćeg bio povećan sa sadašnjih pet na 50 posto.\nObrazac za prijavu biće dostupan od sutra\nPravna lica i preduzetnici kojima je odlukama štabova za vanredne situacije zabranjeno obavljanje djelatnosti, koji su prestali sa radom kao posljedica djelovanja pandemije ili posluju sa smanjenim obimom treba da, najkasnije do 4. maja popune prijavu. Prijava će od sutra biti dostupna na veb stranici Vlade Republike Srpske na adresi www.prijava.vladars.net.\nGrad Banja Luka: Raspisan javni poziv za olakšice (ovdje možete preuzeti obrasce)\nNova odluka Srbije o restrikcijama izvoza esencijalnih roba\nListu proizvoda možete preuzeti u prilogu.\nTelding i Lec, uz podršku Komore, donirali 2.000 vizira zdravstvenim ustanovama u Srpskoj\nViziri su namijenjeni za potrebe prevencije i suzbijanja širenja epidemije virusa korona.\nKompenzovano 43,3 miliona KM\nOd sutra u Banjoj Luci mogu da rade drogerije, trgovine bijelom tehnikom, građevinskog materijala, poljoprivrednih mašina…\nOvom odlukom, od sutra se, u radnom vremenu od 07.00 do 15.00 časova, omogućava rad sljedećim djelatnostima: trgovine bijelom tehnikom, vodovodnim i elektro materijalom i sanitarijima, keramike, boja i lakova, auto dijelovima, dijelovima poljoprivredne mašine, građevinskim materijalom, te drogerijama.\nJedan od domaćih proizvođača dezinfekcionih sredstava – Euro Lab\nS obzirom na veliki broj upita o domaćim proizvođačima dezinfekcionih sredstava, Privredna komora Republike Srpske ovaj put predstavlja jednu od najvećih proizvođača u ovoj oblasti, privredno društvo Euro Lab iz Banja Luke, koje se na tržištu pozicioniralo sa svojim brendom Tiss.\nRuska kompanija Madin isporučila Srpskoj proizvode iz oblasti fizijatrije i rehabilitacije\nRuska kompanija Madin (Nižnji Novgorod) koja se bavi proizvodnjom profesionalne medicinske opreme u oblasti fizijatrije i rehabilitacije, početkom marta ove godine, za potrebe rehabilitacionih centara Republike Srpske isporučila je prvi paket ove vrste medicinske opreme.


► Beograd do sredine iduće godine dobija groblje kućnih ljubimaca\nOn je rekao da će do kraja ove nedelje biti raspisan tender, zbog čega je, u "Veterini Beograd", prisustvovao prikazu projekta groblja kućnih ljubimaca koje će se nalaziti u Bloku 51, na Novom Beogradu, u blizini Bežanijske kose.\n"Svi naši sugrađani i sugrađanke koji imaju kućne ljubimce ili su ih imali, znaju koliko im oni znače i u kakvim su problemima bili kada im ugine, jer nisu imali gde da ih sahrane. To je ozbiljan komunalni problem u Beogradu koji postoji decenijama, a kako vreme prolazi, imamo sve više kućnih ljubimaca i potreba da se uredi prostor za njihovo sahranjivanje je bila sve veća", rekao je Vesić, preneo je Beoinfo.\n"To praktično znači da ćemo u maju ili junu sledeće godine imati groblje kućnih ljubimaca, tako da će Beograd konačno dobiti ono što imaju mnogi drugi veliki gradovi - dostojno mesto za sahranu kućnih ljubimaca, jer su oni živa bića i prema njima tako i treba da se odnosimo. Ovo je civilizacijski napredak i iskorak za glavni grad", naglasio je Vesić.\nPrema njegovim rečima, uprkos tome što velika većina vlasnika ima odgovoran odnos, jedan manji deo nije dovoljno odgovoran i predstavlja generator problema u vezi sa kućnim ljubimcima.\nDodao je da "ako je neko uzeo kućnog ljubimca, on prema njemu mora da se odgovorno ponaša".Direktor JКP "Veterina Beograd" Budimir Grubić je istakao da se ovim prvi put u istoriji Beograda omogućava svim vlasnicima kućnih ljubimaca iz Beograda i susednih mesta da se na human i civilizacijski način od njih oproste.\nU privremenoj kovid bolnici Arena, u Beogradu, za nepunih mesec dana broj obolelih se utrostručio i trenutno je hospitalizovano 485 pacijenata, rekao je medicinski koordinator te bolnice dr...


Danas, možda, konačna odluka, vise Radnički i Mladost\n"Ognjen Ožegović (Čukarički) i Todor Petrović (Voždovac)"\nPrijavilo se 12, a prošla su, zasad, samo tri kluba! Komisija za licenciranje Fudbalskog saveza Srbije izdala je dozvole za učešće u međunarodnim kupovima Voždovcu, Napretku i Čukaričkom, koji su bez većih problema prošli stroge kriterijume UEFA i ukoliko izbore plasman preko prvenstva ili kupa (Brđani su u polufinalu) od leta će predstavljati našu zemlju u kvalifikacijama za Ligu Evrope.\nPetočlana komisija je utvrdila da je najčistija sistuacija bila u Voždovcu, odnosno da su Zmajevi, kako piše Sportski žurnal, „zadovoljili sve kriterijume, uključujući i vrhovni, finansijski, pa komisija u prvom stepenu nije imala većih nedoumica“.\nMinimanle kriterijume ispunjava stadion „Mladost“, što je u kombinaciji sa isplaćenim dugovima prema poveriocima stavilo Napredak u krug klubova koji su dobili licencu i sad samo od ekipe Vuka Rašovića zavisi da li će stići do evropske scene. Do nje kroz prvenstvo ne može Čukarički, jer igra u plej-aut, ali može da ima šansu ukoliko se preko Crvene zvezde domogne finala Kupa Srbije, pošto - konstatuje Žurnal - nije sporan kao „jedini privatni superligaš u Srbiji“.\n„Vojvodina bi, kako se priča, danas trebalo da dobije dozvolu za učešće u evropskim kvalifikacijama, a uistom paketu mogla bi da se nađu i naša dva najbolja kluba, Crvena zvezda i Partizan“, nagovestio je Sportski žurnal, uz napomenu da lučanska Mladost i niški Radnički nisu ispunili finansijske i infrastrukturne kriterijume,.\nPrvostepena komisija danas bi trebalo da saopšti i zvanično ko je dobio licence za takmičenja pod okriljev UEFA.\nmarko pre 9 meseci\nSteta za Mladost a bice cetvrti mogli su kvalifikacije za le.\nZvezdas 85 pre 9 meseci\nJesam zvezdas ali sramotanje da jedan cukaricki, vozdovac..... Dobiju pre licencu od velike zvezde i partizana to samo govori gde je nas fudbal........


Roman Holiday za Murinja ili ne? - Sportklub\nRoman Holiday za Murinja ili ne?\nBlog ostalo Autor:Sport Klub2. jun. 202110:00\nŽoze Murinjo se nakon 11 godina vratio na Apeninsko poluostrvo gde bi u naredne tri sezone trebalo da ispuni zadatak povratka posrnule rimske ’Vučice’ na staze uspeha.\nIpak, okolnosti pod kojima preuzima klub iz glavnog grada Italije su znatno drugačije od onih koje su bile sad već prilično davne 2008. godine kada je ’Specijalni’ seo na klupu tadašnjeg šampiona kalča Intera. Niti današnja Roma poseduje kvalitet ondašnjih ’Nerazura’, niti donedavni menadžer Totenhema ove 2021. uživa reputaciju kakvu je imao kad ga je Masimo Morati angažovao kako bi pokušao realizovati životni san o osvajanju Lige šampiona.\nMoglo bi se reći da je na prvi pogled jedina sličnost u tome što je čovek rođen pre 58 godina u Setubalu i tada i sada potpisao trogodišnji ugovor sa klubovima sa čizme, pri čemu onaj sa Interom nije odradio do kraja. Iz Milana je otišao u Real nakon osvajanja istorijske triplete 2010. godine, a ostaje da se vidi koliko će trajati njegova vernost ’crvenima’ iz grada Romula i Rema.\nMurinjo je prilikom dolaska u centar Lombadrije imao status jednog od najboljih (i najplaćenijih) trenera sveta, a iza njega su bili uspesi ostvareni sa Portom i Čelsijem. Klub sa severa Portugala je 2004. doveo do titule senzacionalnog šampiona Evrope (sezonu ranije i do trofeja u Kupu UEFA), dok je sa londonskim ’Plavcima’ dva puta (2005, 2006) prvi presecao ciljnu vrpcu u Premijer ligi. Njegov pobednički imidž tada nisu mogli narušiti ni neuspesi u jurišima na najvažniji evropski klupski pehar zbog čega je dobrim delom i došlo do prvog rastanka sa Romanom Abramovičem.\nMasimo Morati je, međutim, verovao da Portugalac jeste zaista nešto posebno i nije skrivao zadovoljstvo što je uspeo da ga privoli da preuzme vođenje ekipe koja je u prethodne tri sezone – što zbog afere Kalčopoli, što zbog neospornog kvaliteta igrača ’plavo-crnih’ – pod dirigentskom palicom Roberta Mančinija uzela tri skudeta. Žoze je došao da nastavi Interovu dominaciju u Italiji, ali je njegov glavni – mada ne od strane zvaničnika kluba javno prezentovan zadatak – bio da pokuša ponoviti uspeh iz Porta, odnosno vrati Internacionale na evropski fudbalski Olimp na kojem nije bio od 1965. godine. Iako se ne može reći da je na “Meacu” došao na gotovo, izvesno je da timu čija je prva zvezda bio Zlatan Ibrahimović, a ključni stub kapiten Havijer Zaneti, nije trebalo dodati mnogo stvari da postane još jači.\nBivši asistent Bobija Robsona u Barseloni umeo je da tom skupu iskusnih internacionalaca ušprica potrebne injekcije – darovao ih je novim taktičkim finesama, izgradio granitnu odbrani i, što je možda najvažnije, učvrstio njihovo verovanje u vlastite sposobnosti. Mada je mnogo tražio od svojih fudbalera, ’Posebni’ je sa njima izgradio poseban partnerski odnos. To međusobno poverenje između šefa i njegovih izabranika vremenom je preraslo u iskreno prijateljstvo, što najbolje pokazuje njihov blizak odnos i nakon decenije rastanka u Milanu.\nU prvoj Murinjovoj sezoni provedenoj u italijanskom gradu mode (2008/09) Fergusonov Mančester Junajted se pokazao kao nepremostiva prepreka na putu ka ušatom trofeju, ali je na domaćoj sceni u klupske vitrine stigao novi, 17. po redu skudeto. Odbrana titule bila je dovoljna za prolaznu ocenu kontraverzog maga sa Iberijskog poluostrva, ali je nakon neočekovanog odlaska Ibrahimovića u Barselonu bilo malo onih koji su verovali da Murinjov Inter može u narednoj sezoni da se popne na evropski tron.\nKao zamena u trampi sa Barsom sa „Kamp Noua“ je stigao Samjuel Eto, međutim još značajnije za slaganje kockica u sezoni triplete se pokazao dolazak kreativnog veziste Vesalija Snajdera sa madridskog “Santijago Bernabeua”. Murinjo je znao da maksimalno iskoristi neosporne kvalitete holandskog plejmejkera koji je u Interu odigrao neponovljivu sezonu. Baš kao i argentinski napadač Dijego Milito, i to ne samo zbog golova koji su ovom klubu doneli pobedu u finalu Lige šampiona, završnom meču domaćeg Kupa i 18. po redu titulu na čizmi. Za razliku od prethodne, koju je okončao sa 10 bodova ispred prvog pratioca Juventusa, Murinjov tim je u ovoj do poslednjeg kola vodio neizvesnu trku sa Romom, kada mu je pobeda u Sijeni omogućila da odbrani tron.\nIako je trijumf nad Bajernom u madridskom finalu bio vrhunac te nezaboravne sezone, može se reći da je Portugalac odbranio doktorsku disertaciju u prethodnim duelima sa Čelsijem i Barselonom. Nakon remija bez golova u prvom meču osmine finala odigranom na “Đuzepe Meacii”, nadmudrio je Karla Ančelotija na “Stamford bridžu”. Odbrana ’Nerazura’ je predstavljala nepobojni zid za napadače ’Plavaca’, da bi Eto jedinim pogotkom u dvomeču presudio bivšem timu svog tadašnjeg trenera. U polufinalnom obračunu sa favoritom, Žozeovi izabranici su ne samo potvrdili svoju defanzivnu vrednost, već i prezentovali psihološku čvrstinu koja im je prethodnih sezona često nedostajala na međunarodnoj sceni. Nakon šokatnog vodećeg gola Barselone u Milanu uspeli su da načine preokret i sa prednošću od dva pogotka (3:1) otputuju na revanš u glavni grad Katalonije. Mada su gosti veći deo meča igrali bez isključenog Tijaga Mote, autobus koji je Murinjo parkirao ispred gola Žulija Sezara bio je nepremostiva prepreka za Mesija i drugove. Put do Brazilčeve mreže pronašao je samo Pike u završnici susreta, ali to je bilo nedovoljno se spreči ulazak milanskog tima u finale i veliko radovanje razdraganog Portugalca.\nTaj isti čovek iz Setubala bio je, posle trijumfa u madridskom finalu, predmet obožavanja tifoza novog evropskog šampiona, ali su mu u tim danima priznanje za dobro obavljen posao dali i oni koji su ranije kritikovali neke njegove postupke. Murinjo se tokom prvog profesionalnog boravka na Apeninima svađao sa brojnim oponentima, napadao sudije, rugao tadašnjem treneru Rome Klaudiju Ranijeriju. Njegovi postupci su isprovocirali reakciju ondašnjeg šefa stručnog štaba Kaljarija Masimilijana Alegrija koji je kolegu iz Intera nazvao “nevaspitanom svađalicom koja nije za trenersku klupu, već za vašar”.\nIpak, neosporni trenerski uspesi su, bar privremeno, gurnuli u drugi plan njegovo sporno ponašanje. Premda su predsednik Intera Morati i navijači ovog kluba želeli da što duže ostane na “Meaci”, nije odoleo pozivu Reala, koji je bio novi veliki izazov u njegovoj karijeri. Naravno, da te 2010. godine nije mogao znati da će uspešno vođenje italijanskog i evropskog šampiona biti vrhunac njegove karijere. Nakon odlaska sa čizme započeće krunjenje imidža jednog od najcenjenijih fudbalskih trenera naše planete.\nU ’kraljevskom klubu’ jednom titulom šampiona Španije i trofejom Kupa kralja, nije ispunio velika očekivanja poslodavaca i javnosti. Barsaelona je tih sezona bila, ne samo uspešnija u nadmetanju za krunu u Primeri, već ga je – baš kao Borusija Jirgena Klopa u jednom drugom polufinalu Lige šampiona – sprečila da sa madridskim timom ponovi uspehe ostvarene u Portu i Interu. Ni povratak u Čelsi – tokom kojeg su klupske vitrine obogaćene sa po jednom titulom u Premijer ligi (2015) i Liga kupu – nije učvrstio njegov poljuljani rejting. Još veće razočaranje usledilo je tokom boravka na “Old Trafordu” gde je ’specijalac’ iz Portugala bogatu zbirku vrednih Junajtedovih trofeja unapredio samo peharom namenjenom osvajaču Lige Evrope. Nakon otkaza koji mu je uručen u Mančesteru, prihvatio je ponudu Totenhema koji će postati prvi klub u kojem nekada najtraženiji evropski trener nije uspeo da osvoji nijedan trofej.\nTo što tokom vođenja tima ’Pevaca’ nije uspeo da poboljša igru i rezultate u odnosu na prethodnu Poćetinovu eru, za mnoge, ne tako malobrojne kritičare je bio novi dokaz da je Murinjo pročitana knjiga i “prevaziđen stručnjak koji više ne spada u svetsku elitu u ovom poslu”. Pomalo iznenađujuće je početkom maja odjekula vest da ga je Roma angažovala umesto neuspešnog zemljaka Paula Fonseke, a potpredsednik rimskog kluba Rajan Fridkin je poručio kako je novi šef stručnog štaba “veliki šampion koji će doneti potrebne liderske sposobnosti i iskustvo potrebno za ostvarenje ambicionog projekta”.\nČelnici rimskog kluba dakle veruju da nekadašnji ’Specijalni’ Portugalac još poseduje kvalitete neophodne da Romu pogura ka vrhu (ili na sam vrh!) kalča. Jasno je da se to ne može ostvariti brzo jer sadašnjem igračkim kvalitetima limitiranom timu ’Vučice’ su neophodna značajna pojačanja, kako bi, vođen idejama novog trenera, pokušao da ostvari željeni cilj. Za razliku od nekih njegovih ranijih klubova (Čelsi, Inter, Real) u kojima je zaticao izuzetno jake timove i vlasnike finansijski sposobne da dovedu vrhunska pojačanja, sada će biti primoran da u jednoj platežno znatno skromnijoj sredini stvara faktički gotovo novu ekipu i istovremeno juri rezultate. Mnogo toga će jasno zavisti od toga koji će igrači sa njegovog spiska pojačanja stići na “Olimpik”, a ništa manje pažnje ne privlaći ni pitanje da li će neki od sadašnjih ključnih fudbalera, poput Džeka i Mhitarijana (koji u Mančester Junajtedu nije bio u ljubavi sa Murinjom), napustiti redove ’Vučice’.\nVrlo je verovatno da će već u prvoj sezoni pokušati da iz dugog plana pogura svoju ekipu do mesta koje obezbeđuje plasman u Ligu šampiona, što, naravno, neće biti nimalo lako ostvariti. Istina je da Inter, bez Kontea i verovatno nekih ključnih igrača, neće biti jak kao u prethodnom prvenstvu, međutim, ostali konkurenti za mesta među četvoricom najboljih (Juventus, Atalanta, Milan, Napoli) imaju, ako ne kvalitetniji, onda sigurno uigraniji sastav od novog Žozeovog tima.\nMada gotovo izvesno u Romi neće postići uspehe slične onim koje je napravio sa Interom, bilo bi pogrešno već sada tvrditi da je Murinjovo angažovanje promašena investicija rimskog kluba. On poseduje iskustvo, znanje, harizmu, upornost i nadasve veliku želju da dobrim rezultatima ućutka kritičare koji su ga, nakon poslednjih loših rezultata, proglasili bivšim ’Posebnim’. A da su navijači Rome sa zadovoljstvom i optimizmom dočekali novog trenera pokazuje i mural koji se pojavio u ’večnom gradu’ na kome možete videti Murinja kako jaše na vespi. Iako Žoze Murinjo nije Gregori Pek, a pogotovo ne Odri Hepbern – koji su se kao legendarni par u nezaboravnom filmu na ovom motoru vozilu ulicama italijanske prestonice – čini se da tifozi ’Vučice’ veruju da bi im harizmatični Portugalac mogao darovati neke nove “praznike u Rimu” .\nac romaChelsea FCInter MilanJosé MourinhoSerie ATottenham Hotspur


Izvor: B92 ponedeljak, 2.12.2019. | 10:42 -> 15:42\nMari, koji je posle šestomeseène pauze zaigrao tokom ove jeseni, izgubio je znaèajno na poziciji na svetskoj listi i otuda neæe biti nosilac u Melburnu.\nOtuda lako može da se desi da protiv Federera, Ðokoviæa ili Nadala igra veæ na startu prvog Grend slem turnira sezone.\n"Kada budem došao u Melburn neæu biti meðu nosiocima, trenutno sam negde oko 120 mesta na svetu. Mogao bih da se veæ u prvom kolu sastanem sa Rodžerom Federerom ili Novakom Ðokoviæem. Ne oèekujem da pobedim u tim meèevima, jer bi mi to bio prvi meè u tri dobijena seta posle godinu dana".\n"Zaista nemam ideju šta mogu da oèekujem što se tièe rezultata, ali ono što bi svakako bilo pozitivno je da odigram meè u tri dobijena seta bez da osetim bilo kakav bol u kuku", rekao je Endi.\nMari je o svojoj borbi sa povredom kuka i operaciji prièao u svom novom dokumentarcu, "Andy Murray Resurfacing", koji je premijerno prikazan 29. novembra putem Amazonovog video servisa.\nOn je poslednji meè u pet setova odigrao upravo u Melburnu kada je na startu turnira poražen od Roberta Bautiste-Aguta. Posle toga se povukao, otišao na operaciju i oporavljao se sve do kasnog leta kada je prvi put izašao na teren, da bi igrao u dublu.\n"Nisam igrao meèeve u pet setova posle operacije u februaru. Dobar rezultat bio bi da osigram taj meè u pet setova bez problema. To bi bio ogroman korak i jako pozitivna stvar za mene. To bi bio znak da sam u stanju da se takmièim i da ubuduæe igram dobro na Grend slemovima, što bih svakako voleo", priznao je teniser iz Danblejna.\n"Ono što je lepo u svemu tome je da stvarno nisam znao kako bi sve moglo da izgleda. Posole druge operacije, video sam da bez tenisa mogu da vodim normalan život, bez bola. To je nešto što me je brinulo poslednjih godina, šta da radim sa sobom? Igram sam tenis celog života, ali i dalje ne znam šta æu raditi kad prestanem da igram, iako imam nekoliko razlièitih interesovanja", zakljuèio je Mari.


Ministar Dragin u kontroli pijace u Kragujevcu - Stakleno Zvono e-TV magazin\nby Stakleno Zvono · December 8, 2009\nMinistar Dragin sa sanitarnim inspektorima u Kragujevcu\nMinistar poljoprivrede, šumarstva i vodoprivrede dr Saša Dragin sa direktorom Generalnog inspektorata Dušanom Pajkićem i inspektorima, po drugi put ove godine posetio je Zelenu pijacu u Kragujevcu. Tom prilikom izvršena je akcijska kontrola prometa voća, povrća i proizvoda životinjskog porekla u cilju ispitivanja bezbednosti hrane u prometu.\nMinistar Dragin prilikom obilaska istakao je da nova zakonska regulativa, Zakon o bezbednosti hrane kao i zakoni iz oblasti zaštite bilja i Zakon o veterinarstvu, predstavljaju novi kompleksni model uspostavljanja sistema bezbednosti hrane koji će doprineti potpunijoj i sistemski uređenoj zaštiti potrošača i sigurnosti građana pri konzumiranju hrane.\nOve godine u Srbiji je urađeno 200 akcija kontrola kvaliteta hrane na pijacama i prikupljeno negde oko 60 hiljada uzoraka, istakao je ministar Dragin dodavši da je ove godine usvojen novi Zakon o bezbednosti hrane, koji propisuje česte kontrole, kako bi građani bili sigurni da su prehrambeni proizvodi koje koriste kvalitetni. Želimo da pooštrimo kriterijume u proizvodnji i plasmanu prehrambenih namirnica kako bi se našle i na stolovima onih koji su članice EU.\nOve godine naša zemlja dobila je pravo na slobodan izvoz prerađevina od svinjskog mesa, a naredne godine očekujemo da to pravo ostvarimo i za izvoz svežeg svinjskog mesa.\nPre nedelju dana završena je i kontrola sektora koji se bavi proizvodnjom krompira, i očekujemo pozitivne rezultate, a najbolji pokazatelj je i to da smo ove godine zabeležili rekordan suficit u razmeni sa inostranstvom, što se tiče poljoprivrednih proizvoda – kaže Dragin. Jedino je poljoprivreda sa 2 odsto pored, vojne industrije imala rast u zaradi.\nOdmrzavanje trgovinskog sporazuma je za nas jako važno, imamo veće šanse da se naši poljoprivredni proizvodi nađu na trpezama EU.\nZa nas je jako važno i ono što dolazi posle, a to su predpristupni fondovi. Ministarstvo poljoprivrede je već osnovalo upravu za agrarno plaćanje koje će predstavljati trezor. Pozvali smo Evropsku komisiju da nas kontroliše, u trošenju ne samo sredstava iz EU nego i sopstvenih para iz budžeta, ističe Dragin i dodaje da je to jedan od načina da što pre dobijemo akreditaciju koja je otprilike između 50 i 60 miliona evra godišnje, koja će ići direktno poljoprivrednicima, za investicije, podizanja objekata i ulaganja u nove tehnologije.\nMinistarstvo poljoprivrede dobro sarađuje sa Evropskom bankom za obnovu i razvoj, a da je tako govori podatak da nam je ove godine pomogla u formiranju sistema javnih skladišta.\nTags: eko vestiekologijaEUKragujevacMinistarstvo poljoprivrede, trgovine, šumarstva i vodoprivredeocistimo srbijuproizvodnjaProjekatselošumarstva i vodoprivredetrgovinevesti\nNext story Održana konferencija Zelena Agenda u Srbiji\nPrevious story Petnaest kompanija zainteresovano za novu elektranu u Novom Sadu


Sinoć su se u tačno u ponoć, tiho ugasili kineski lampioni koji su 21 dan krasili Kalemegdanski park u okviru prvog Kineskog Festivala Svetlosti.\n25-02-2019 | 13:32 | Autor/Izvor: Naxi media-Kineski festival svetla PR\nBalkanopolis, Centar za modernu Tradiciju, je uz podršku Vlade Srbije i Kineske ambasade u Beogradu, organizovao prvi „Kineski festival svetla“ u Srbiji, čarobnu izložbu kineskih lampiona na Kalemegdanu, kojom se prvi put zvanično proslavila Kineska Nova Godina u Srbiji!\nIzložbu je videlo preko 400.000 posetilaca, a mnogobrojni mediji u Srbiji i Kini su naširoko izveštavali o festivalu koji se kao vatra širio i po društvenim mrežama. Impresivan je i podatak da je snimak novogodišnjeg otvaranja ovog festivala u Kini gledalo preko 150 miliona ljudi.\nIzložba je završena tiho, uz zvuke tradicionalne kineske muzike koji su uz miomiris čaja od jasmina ispunili Kalemegdan u nedelju popodne. Naime, organizatori su umesto velike pompe odlučili da za poslednji dan organizuju kinesku čajanku uz zvuke gudžonga, tradicionalnog kineskog instrumenta. Tom prilikom je naš umetnik Slobodan Trkulja, uz neformalno druženje, služio kineski čaj mnogobrojnim posetiocima koji su po poslednji put obišli Kalemegdan kako bi još koji sat uživali u čarobnim svetlima umetničkih lampiona iz Kine.\n„ Balkanopolis Centar za Modernu Tradiciju se zahvaljuje svim dragim posetiocima koji su bili deo svetlosti kinesko-srpskog prijateljstva. Verujem da je Kineski festival svetla za ove tri sedmice vratio detinji osmeh u naše živote i zagrejao srca svih koji su bili u prilici da ga dožive izbliza. Lampioni su se u ponoć ugasili ali siguran sam da je u nama ostala radost kojom su nas ispunili. Sa velikim zadovoljstvom možemo da najavimo još spektakularniji nastavak festivala. Vidimo se ponovo dogodine!„ izjavio je inicijator i idejni tvorac festivala, naš umetnik Slobodan Trkulja.


Porezna uprava FBiH za deset mjeseci naplatila 3,113 milijardi KM - Klix.ba\nPovećanje prihoda Porezna uprava FBiH za deset mjeseci naplatila 3,113 milijardi KM\nPorezna uprava FBiH za deset mjeseci naplatila 3,113 milijardi KM\n12.11.2010. u 10:52\nPorezna uprava Federacije BiH je u periodu januar - oktobar ove godine naplatila ukupno 3,113 milijardi KM poreznih i neporeznih javnih prihoda, što je za 178,49 miliona KM ili za 6,08 posto više u odnosu na isti period 2009. godine.\nOd toga se na ukupne direktne poreze i doprinose odnosi 2,8 milijardi KM, što je za 163,11 miliona KM ili 6,19 posto više u odnosu na isti period prošle godine.\nU strukturi direktnih poreza naročito se ističe naplata poreza na dohodak u iznosu od 192 miliona KM što je za 27,85 miliona KM ili 16,92 posto više naplaćeno u odnosu na 2009. godinu, te poreza na dobit u ukupnom iznosu od 165 miliona KM što je za 33,63 miliona KM ili 25,47 posto više u odnosu na isti period prošle godine.\nU okviru naplate poreza na dobit ističe se enormono povećanje poreza na dobit banaka i drugih finansijskih institucija u iznosu od 88,26 miliona KM, odnosno povećanje za 38,61 miliona KM, ili 77,77 posto u odnosu na isti period prošle godine, saopćeno je iz Porezne uprave FBiH.\nprije 21h 1m 426\nprije 17h 3m 143\nprije 23h 19m 96


, koji ima za cilj stvaranje uslova za brže i lakše zapošljavanje mladih u lokalnoj zajednici i okruženju, a ovaj značajan program Američke organizacije za međunarodni razvoj u našem gradu realizuje Kancelarija za mlade, koja je tokom prethodnog perioda promovisala program jačanja omladinskog preduzetništa i zainteresovala ukupno 25 mladih lica do 30 godina sa posedovanjem afiniteta ka preduzetničkim delatnostima, a koji će ujedno uzeti učešće na ovom treningu.\nOvaj projekat podržava i razvoj mogućnosti zapošljavanja i samozapošljavanja mladih osoba, a najoriginalniji biznis plan biće jednim delom finansijski podpomognut od strane ove svetske organizacije. Po završetku kompletnog programa obuke, odabrane opštine dobiće od USAID - a pomoć da problemu nezaposlenosti kod mladih pristupe strateški, odnosno kroz razvoj i implementaciju Akcionih planova za omladinsko preduzetništvo.\nTrening će u Apatinu voditi Olga Radulović, savetnik za biznis i planiranje iz Regionalnog centra za razvoj malih i srednjih preuzeća i preduzetništva iz Beograda. Obuka u velikoj sali SO Apatin počinje sutra u 12 časova\nYou are here: PočetnaVESTIObuka za mlade


Održani treći "Susreti ideja" u inspirativnom okruženju u Novom Sadu | NS Reporter\nOdržani treći „Susreti ideja“ u inspirativnom okruženju u Novom Sadu\nDatum: 07 јуна, 2017\nNOVI SAD – Treći inspiracijski događaj u okviru projekta „Živi svoju ideju“ koji je kompanija SBB pokrenula zajedno sa SBB Fondacijom i u tu svrhu obezbedila fond od 10 miliona dinara, mentorstvo, administrativnu i logističku podršku, održan je juče u Novom Sadu.\nSvi prisutni imali su mogućnost da se u veoma inspirativnom okruženju, kojem su doprineli kandidati iz Vojvodine, upoznaju sa projektom koji omogućava svim pojedincima i organizacijama da prijave svoje ideje, a najbolji dobiju novac za realizaciju ili početak realizacije. Ovom prilikom, 35 kandidata prezentovalo je svoje ideje zaposlenima iz SBB-a.\n„Imala sam viziju kako bi trebalo da izgleda moj projektat, ali nisam bila sigurna da li se uklapa u ovaj konkurs. Upravo iz tog razloga sam i došla na događaj na kojem sam testirala svoju ideju i direktno od zaposlenih SBB-a dobila korisne savete“, izjavila je Sanja Romić, solo oboistkinja Beogradske filharmonije iz Novog Sada, koja je i jedan od kandidata konkursa.\n“Susreti ideja imaju za cilj da sve kandidate inspirišu, ohrabre i pruže im mogućnost da dobiju stručne savete od našeg tima kako bi njihova ideja bila što bolja. Danas smo imali priliku da čujemo veoma interesantne ideje onih koji su nam se pridružili i ovom prilikom pozivam i sve druge ljude sa dobrim idejama koje će doneti pozitivnu promenu u društvu ili doprineti razvoju usluga SBB-a, da se do 20. juna prijave na konkurs brzim i jednostavnim popunjavanjem prijave na sajtu www.zivisvojuideju.rs,” izjavila je Jovana Lukić, direktor SBB Fondacije.\nNakon Kragujevca, Niša i Novog Sada, „Susreti ideja“ biće održani i u Beogradu. Prvi pobednici biće predstavljeni javnosti nakon prvog finala 30. juna kada će SBB žiri doneti odluku o idejama koje će odmah podržati, jer procenjuje da su spremne za realizaciju. Ideje za koje žiri smatra da imaju veliki potencijal, ali im je neophodna dodatna razrada, nastaviće da se razvijaju uz pomoć mentora sa Fakulteta organizacionih nauka u Beogradu, nakon čega će u drugom finalu, krajem godine, biti poznati svi pobednici.\nIzgradnja automatskog protivgradnog radarskog centra Fruška gora


19. mart 2015. Predsednica Narodne skupštine u razgovoru sa evropskim parlamentarcima\nGojković je u razgovoru sa evropskim parlamentarcima istakla da su evropske integracije prvi spoljnopolitički prioritet i da je Srbija odlučna u ostvarenju evropskih standarda.\nPredsednica Narodne skupštine izrazila je uverenje da će se delegacija evropskog parlamenta uveriti u napredak, koji je Srbija ostvarila na putu ka EU.\nEvropski parlamentarci interesovali su se za dinamiku i procedure rada Narodne skupštine i naglasili značaj saradnje sa civilnim društvom i nezavisnim institucijama i predstavili svoja iskustva u tim oblastima. Evropske parlamentarce zanimao je položaj žena u parlamentu, a Gojković je rekla da žene sada čine trećinu parlamenta, kao i da vode osam odbora u Skupštini Srbije.\nKukan je rekao da ceni posvećenost Srbije na putu ka EU i naveo da je ova poseta od izuzetnog značaja za upoznavanje evropskih parlamentaraca sa napretkom Srbije u procesu evrointegracija.\nEvropski parlamentarci borave u Beogradu u okviru održavanja trećeg sastanka zajedničkog Odbora za stabilizaciju i pridruživanje Evropskog parlamenta i Narodne skupštine.


Kukasti krst - Blic Sport\nPismo hrvatskog premijera moglo bi da pooštri kaznu UEFA "vatrenima"\nOdluka o kazni Hrvatske, zbog iscrtanog kukastog krsta na travnjaku spolitskog stadiona u Poljudu, već je doneta i zaključana je u sefu Mišela Platinija gde će ostati do 23. jula, kada će o njoj raspravljati Disciplinska komisija, objavio je portal Jutarnjeg lista.\nPotpredsednik Hrvatske bi da ponudi nagradu za informacije o kukastom krstu\nPotpredsednik Vlade Hrvatske i ministar unutrašnjih poslova Ranko Ostojić je najavio da će u četvrtak da iskoristiti mogućnost raspisivanja nagrade za informacije o tome ko je nacrtao kukasti krst na Poljudu.\nUklonjen kukasti krst sa stadiona Hajduka\nKukasti krst, koji je iscrtan na splitskom stadionu Poljud uoči utakmice reprezentacija Hrvatske i Italije u kvalifikacijama za Evropsko prvenstvo uklonjen je u sredu.\nUEFA pokrenula postupak protiv Hrvatske zbog kukastog krsta\nEvropska fudbalska unija (UEFA) pokrenula je disciplinski postupak protiv Fudbalskog saveza Hrvatske (HNS) zbog kukastog krsta koji je bio utisnut na travnjaku "Poljuda" uoči meča kvalifikacija za prvenstvo Evrope protiv Italije (1:1).\nNavijači moskovskog Spartaka, uz kukasti krst na tribini, napravili haos u Jaroslavlju\nMeč ruskog Kupa između fudbalskih klubova Šinjik iz Jaroslavlja i Spartak iz Moskve (0:1) obeležili su veliki incidenti u režiji gostujućih navijača.


Obilježeno 79 godina od stradanja 6.000 Srba u Starom Brodu | Opština Višegrad\nObilježeno 79 godina od stradanja 6.000 Srba u Starom Brodu\nU kapeli u Starom Brodu kod Višegrada služena je liturgija i parastos žrtvama pokolja u ovom mjestu stradalim na praznik Mladence 1942. godine od ustaša predvođenih Jurom Francetićem.\nProtojerej-stavrofor Dragan Vukotić rekao je da je obilježeno 79 godina od velikog stradanja srpskog naroda sa Sarajevsko-romanijske regije.\n„Centralno obilježavanje stradanja u Starom brodu, koje se organizuje od prošle godine, biće upriličeno posljednje subote u maju, kada će zajedno predstavnici Vlade Republike Srpske i Srpske pravoslavne crkve, na još dostojanstveniji način obilježiti ovaj važan istorijski datum“, istakao je Vukotić.\nDelegacija SNSD-a na čelu sa potpredsjednikom Opštinskog odbora Višegrad Mladenom Đurevićem položila je cvijeće na spomenik u Starom Brodu.\nĐurević je rekao da je obilježavanje ovog dana sjećanje na sve koji su stradali i da je zadatak svih da događaj iz Starog Broda prenose na mlađe naraštaje, da se ovakvi događaji više nikada ne ponove.\nTokom ustaške ofanzive mučki je ubijeno više od 6.000 Srba sa područja Sarajeva, Sokoca, Olova, Kladnja, Rogatice, Han Pijeska i Višegrada, koji su pokušali da pređu rijeku Drinu i potraže spas u Srbiji.\nNajmasovnije ubijanje je izvršeno 22. marta 1942. godine, ali su ubijanja trajala i do početka maja 1942. godine.\nU Starom Brodu je osveštan Spomen-muzej starobrodskim žrtvama u okviru obilježavanja 77 godina od stradanja više od 6.000 Srba Sarajevsko-romanijske regije.\nU Spomen-muzeju postavljeno je 27 skulptura sa 39 likova, koje simbolizuju zbijeg i ulazak srpskih majki sa djecom u naručju u nabujalu Drinu.


Golubović: Odavno smo pali na niske grane - Dijalog.net\nNaslovna Vesti Srbija Golubović: Odavno smo pali na niske grane\nBeograd, 15. april 2021. – Opasno je što aktuelna vlast toleriše i ohrabrure ostrašćenost, bes i nezadovoljstvo, izjavio je filmski režiser Srdan Golubović za portal UGS Nezavisnost.\nOn ocenjuje da frustracija, agresija i nasilništvo “valjda potiču iz nekog siromaštva i neostvarenih želja“.\nMislim da smo mi odavno pali na niske grane, ukazao je Golubović, ali je to “proces koji se nama dešava jako dugo, nije to od juče, pa ni zadnjih 10 godina“.\n“Mislim da su ovde, pre svega od 1990-ih, potpuno razrušene vrednosti“, rekao je on i objasnio da se junaci njegovih filmova bore za svoj život.\nKako je obrazložio, “u društvu u kome ne postoji sistemski način da se pojedinac zaštiti, on mora da se bori za svoje pravo i pravdu“.\n“Bavim se junacima koji su pritisnuti uza zid, koji su dovedeni u situaciju u kojoj ne postoji drugi izlaz, osim da se sami bore za svoju pravdu“, naglasio je Golubović.\nOn je ubeđen da “odavno živimo u društvu u kome pravde uopšte nema, i da smo često prisiljeni da sami ili uz pomoć nekih prijatelja probamo da je sami isteramo na čistac“.\n“U filmovima se ne bavim opštim značenjem, već su to priče o junacima koji se bore sa nečim što je njima najvažnije u životu. Znači, nisu oni borci za pravdu, već za sopstveni život. I ništa više od toga. E, sad to može da implicira nešto opštije i oni su često neki simbili otpora sistemu“, zaključio je Golubović.\nOznakeSrdan GolubovićUGS Nezavisnost\nPrethodno UNFPA: Polovini žena u svetu uskraćena telesna autonomija\nSledeće Pokrenuta digitalna platforma “Glas žrtava 1991-2001”\nTop Tags istraživanje konkurs evropske integracije OCD vladavina prava mladi lokalna samouprava mediji Društvo ljudska prava Evropska unija Srbija i Evropska unija Vlada Republike Srbije Civilno društvo Evropska komisija


Vlada USK usvojila Prijedlog programa podrške subjektima male privrede - Akta.ba\n23.04.2020. 13:37 / Izvor: Fena\nVlada Unsko-sanskog kantona (USK) usvojila je Prijedlog programa podrške subjektima male privrede zbog posljedica izazvanih pandemijom koronavirusa, a usvojen je i zaključak o formiranju Fonda za podršku privredi.\n"Kada je u pitanju Program podrške, on se odnosi na subvencioniranje minimalnog ličnog dohotka subjektima koji su pod zabranom rada za dio prethodnog i ovaj mjesec. Naravno, pratit ćemo kako će to izgledati u narednom periodu. Što se tiče formiranja Fonda za podršku, nakon konsultacije s našim privrednicima i relevantnim ljudima, predložili smo da on iznosi 10 miliona KM", riječi su ministra privrede USK Nijaza Kadirića.\n"Osim zdravstvenih posljedica, već osjećamo brojne negativne efekte u našoj privredi. Samo u zadnjih mjesec dana imamo oko 1.400 građana prijavljenih na evidenciju Službe za zapošljavanje, a do kraja aprila očekujemo da će taj broj porasti na 1.650 nezaposlenih. Nažalost, mislimo da nas tek očekuju problemi, odnosno saniranje ovih posljedica u privrednom sektoru", dodao je ministar Kadirić.\npodrške subjektima male privrede


Pravila o zaštiti privatnosti – Virvilis Apartments, zvanični veb sajt | Apartmani u Sivoti\nOva Izjava o zaštiti privatnosti se odnosi na veb sajt www.e-sivota.info koji je u vlasništvu i kojim upravlja objekat Virvilis Apartments. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.e-sivota.info. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na apartments@virvilis.gr .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na apartments@virvilis.gr . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na apartments@virvilis.gr . Takođe, svoja pitanja i nedoumice možete da uputite lokalnim organima za zaštitu podataka.


Bačen suzavac na odbornike u Beloj Crkvi | Autonomija\nObezbeđenje nije dozvolilo odbornicima DS i LSV da prisustvuju sednici vanredne skupštine\nPredsednik Demokratske stranke u Beloj Crkvi Željko Crnogorac izjavio je danas da opštinsko obezbeđenje nije dozvolilo odbornicima te stranke i Lige socijaldemokrata Vojvodine (LSV) da prisustvuju sednici vanredne skupštine.\nCrnogorac je kazao da je na odbornike DS i LSV bačen suzavac, a da se policija ne odaziva pozivima da dođe u Opštinsku upravu Bele Crkve.\n„Obezbeđenje se nalazi i unutra i napolju i ne dozvoljavaju odbornicima da uđu u zgradu opštine“, rekao je predsednik DS i odbornik te stranke u Beloj Crkvi.\nVanredna sednica skupštine u Beloj Crkvi počela je danas u 10 časova i sazvana je na inicijativu opozicione SNS. U toj opštini na vlasti je koalicija predvođena DS, LSV i Jedinstvenom Srbijom, čiji je potpredsednik nedavno prešao u SNS.\nOdbornica LSV: U Beloj Crkvi traje haos\nPredsednica lokalnog odbora Lige socijaldemokrata Vojvodine (LSV) u Beloj Crkvi Sandra Ristić potvrdila je danas da je na odbornike te stranke i Demokratske stranke bačen suzavac.\nRistić, koja je ujedno i odbornica LSV u skupštini u Bele Crkve, izjavila je da je bezbednost odbornika u Beloj Crkvi ugrožena.\n„Unajmljeno je fizičko obezbeđenje koje ne dozvoljava odbornicima da uđu u zgradu opštine i prisustvuju sednici. Na nas je bačen suzavac, a policija se ne odaziva pozivima da dođe i smiri situaciju“, kazala je Ristić.\nOna je objasnila i da vanredna sednica skupštine još uvek nije zvanično počela, jer „traje haos“.\n„Ne osećamo se sigurno i više niko od nas nije bezbedan“, dodala je odbornica LSV.\nOdbornica LSV Sandra Ristić kazala je da su odbornici LSV i jedan odbornik DS odlučili da stupe u štrajk glađu kako bi skrenuli pažnju na nasilje koje su pretrpeli.\n„Svi odbornici LSV i odbornik DS Željko Crnogorac štrajkovaće sve dok se ne prekine nasilno ponašanje u Beloj Crkvi“, rekla je Ristić.\nOna je navela i da je predsednik Skupštine Bele Crkve pozvao odbornike usmenim putem da se vanredna sednica održi u sali Kulturno prosvetnog centra u toj opštini.\n„Odbornici LSV i DS ostaju u sali skupštine, jer samo ovde može i sme da se održi sednica lokalnog parlamenta“, istakla je odbornica LSV.\nOna je navela i da su LSV i DS pokušali da predaju čelniku lokalne skupštine protestnu prijavu zbog, kako je rekla, suzavca i sprečavanja odbornika da prisustvuju sednici, ali da im je i to bilo onemogućeno.\nPredsednik opštine Bela Crkva: SNS krši zakone i Ustav\nPredsednik opštine Bela Crkva Stanko Petrović ocenio je danas da su poslednja dešavanja u toj opštini nezabeležena u Srbiji i da je nasilje u državi postalo uobičajeno u poslednjih nekoliko godina.\nPredsednik Demokratske stranke (DS) u Beloj Crkvi Željko Crnogorac rekao je da je na odbornike DS i Lige socijaldemokrata Vojvodine (LSV) u toj opštini danas bačen suzavac, da im privatno obezbedjenje ne dozvoljava da prisustvuju vanrednoj sednici skupštine koja je sazvana na inicijativu Srpske napredne stranke (SNS), koja je u opoziciji.\nStanko Petrović (DS) je kazao i da ne zna da li će danas biti smenjen ili ne, ali da to više nije ni bitno.\n„Ne radi se o mojoj funkciji, već je u pitanju kršenje zakona i Ustava Srbije“, rekao je Petrović.\nOn je kao primer naveo to što je SNS jutros sazvala sastanak komisije za razrešenja i imenovanja direktora javnih preduzeća, koji su birani na konkursu, te stoga ne mogu biti smenjeni na takav način.\n„Odbornike su juče odveli u karantin i dovezli autobusom danas. Primetno da je da su neki od njih pod sedativima i uplašeni za svoju sigurnost“, kazao je predsednik opštine Bela Crkva.\nPrema njegovim rečima, policija je nedavno došla na lice mesta, a vanredna sednica još uvek nije počela.\nMirović: DS i LSV fabrikuju lažne afere\nPredsednik Saveta za Vojvodinu Srpske napredne stranke (SNS) i potpredsednik te stranke Igor Mirović optužio je danas Demokratsku stranku (DS) i Ligu socijaldemokrata Vojvodine (LSV) za nasilje u Skupštini Bele Crkve i fabrikovanje lažnih afera.\nPredsednik DS u Beloj Crkvi Željko Crnogorac rekao je da je na odbornike te stranke i LSV danas bačen suzavac, da im privatno obezbedjenje ne dozvoljava da prisustvuju vanrednoj sednici skupštine koja je sazvana na inicijativu SNS, koja je u opoziciji.\nIgor Mirović je izjavio da će SNS u toku dana pokazati dokaze šta se događalo u sali lokalne skupštine.\n„DS je nasiljem pokušala da prekine sednicu na kojoj je većina odbornika svojom voljom htela da razreši predsednika opštine na demokratski način i bez pritisaka. Odbornici DS su hteli da uđu u salu silom i bacili su suzavac, a odbornik LSV je pokušao da prekine sednicu prevrtanjem stolova i izazivanjem incidenta“, naveo je Mirović.\nOn je rekao i da očekuje da će u toku dana biti nastavljena sednica na kojoj će biti izglasano novo opštinsko rukovodstvo.\nFunkcioner SNS je kazao da je to dokaz nasilnog karaktera političke konkurencije, koja silom hoće da ostane na vlasti.\n„SNS osuđuje ponašanje i traži da se vinovnici kazne i pronađu“, poručio je on.\nPrema njegovim rečima, SNS je ispoštovala i zakonsku proceduru za sazivanje sednice.\nKomentarišući izjavu pokrajinskog sekretara Branislava Bugarskog, koji je tražio od međunarodne zajednice da pošalje posmatrače na izbore i zaštiti građane Vojvodine, Mirović je kazao da su takve reči zabrinjavajuće, jer Vojvodina nema potrebe da je neko štiti osim od onih koji, kako je naveo, pokušavaju da mimo volje naroda i to još od 2012. godine, pa onda i 2014. godine, a i sada u Beloj Crkvi menjaju političku situaciju“.\n„U pitanju je paničan strah DS i LSV odpromena, pa čak i u jednoj ovako maloj opštini. Plaše se izbora i toga da ih posle 15 godina vlasti narod više neće“, istakao je on.\nMirović je ocenio i da je u istoriji na vlasti duže od Bojana Pajtića bio jedino Tito.\nNova osudila napad na odbornike u Beloj Crkvi, traži ostavku premijera\nNova stranka zatražila je danas da predsednik Vlade Srbije Aleksandar Vučić podnese ostavku i osudila, kako je navela, napade odbornika Srpske napredne stranke (SNS) na odbornike demokrata u Beloj Crkvi.\n„Poslednji primer nasilništva naprednjaka u Beloj Crkvi, kada je na odbornike demokratske opcije bačen čak i suzavac, još jedan je razlog zbog kojeg zahtevamo da premijer Aleksandar Vučić što pre podnese ostavku i time omogući uslove za raspisivanje izbora. Nova stranka upozorava da se nasilje SNS neće ćutke trpeti, već ćemo se protiv njega boriti svim raspoloživim zakonitim sredstvima“, navodi se u saopštenju.\nU saopštenju se dodaje da izbori treba da budu raspisani jer je Vlada koju vodi Aleksandar Vučić „nebrojeno puta dokazala svoju nesposobnost“.\n„Današnji divljački čin u Beloj Crkvi primena je već vidjenog naprednjačkog recepta prekrajanja izborne volje i nezakonitog otimanja vlasti – uvek počinje pretnjama, ucenama, potkupljivanjima, zatim odvodjenjem odbornika u ‘karantin’, a završava se fizičkim nasiljem“, navodi se u saopštenju.


VELIKO POJAČANJE ŠAMPIONA Ročesti plejmejker Crvene zvezde\nAmerički plejmejker Tejlor Ročesti novi je član Crvene zvezde. Ovaj bek sa bogatim iskustvom u Evropi potpisao je jednogodišnji ugovor sa srpskim i regionalnim šampionom.\nTejlor Ročesti, 186 centimetara visoki plej, ozbiljnije košarkaške korake pravio je na univerzitetima „Tulejn" i „Vašington stejt", a u Evropi je nastupao od 2009. za Getingen, Galatasaraj, Bielu, Albu i Le Man, a nakon toga usledili su i evroligaški izazovi u dresu Baskonije i Montepaskija.\nTaylor Rochestie Highlights Euroleague 2014-2015 טיילור רוצ'סטי (Full HD)\nRočesti je tokom takmičarske sezone 2014/15. bio najbolji strelac Evrolige (18,9 poena po meču) nakon izvanrednih partija u dresu ruskog debitanta Nižnjeg Novgoroda. Narednu sezonu proveo je u dresu Makabija iz Tel Aviva, dok je prethodnu odigrao u redovima ruske Lokomotive Kubanj. Takođe, igrao je na evropskim šampionatima kao naturalizovani reprezentativac Crne Gore tokom 2013. i 2015. godine.\nREDOVNA SKUPŠTINA U PARTIZANU Ostoja Mijailović poručio: Da pobedimo derbi van i na terenu!\nKošarkaši Cedevita Olimpije pobedili su FMP na domaćem terenu rezultatom 93:89 (21:19, 24:20, 28:24, 20:26) u 7. kolu ABA lige.\nU Partizanu su usvojeni izveštaji o radu svih struktura kluba i pružena puna podrška radu sportskog sektora.\nKOŠARKAŠ PARTIZANA NEUTEŠAN Gagić trijumf u Superkupu ABA lige posvetio preminulom prijatelju\nKošarkaši Partizana su u četvrtfinalu Superkupa ABA lige savladali Mornar sa 91:77, te će se za finale boriti sa pobednikom meča Budućnost - Igokea. Najzaslužniji za trijumf crno-belih protiv Barana bio je Đorđe Gagić, koji je meč završio sa 23 poena.


Nemačke firme investirale 1,5 mlrd EUR i zaposlile 20.000 ljudi u Srbiji\nNemačke kompanije investirale su oko 1,5 mlrd EUR u Srbiji i zapošljavaju oko 20.000 ljudi, rečeno je juče u Privrednoj komori Srbije (PKS).\nMeđu većim direktnim investicijama nemačkih firmi u Srbiji su kupovina "Hemofarma", za koji je "Stada" izdvojila 510 mil EUR, ulaganja trgovinskog lanca "Metro" od 165 mil EUR, kompanije "Messer Tehnogas" od 114 mil EUR i "Henkelova" kupovina "Merime" iz Kruševca i ulaganje u proizvodnju od ukupno 78 mil EUR.\nPeriod ekonomske krize nije uticao na dalji priliv nemačkih investicija u Srbiju, ocenili su u PKS i naveli kao primere da će "Reum" u fabrici za proizvodnju autodelova do 2012. zaposliti oko 350 radnika, a kompanija "Medsorg" će u Kraljevu graditi fabriku za reciklažu.\nNemačka je i dalje najvažniji spoljnotrgovinski partner Srbije u okviru Evropske unije, i u prvoj polovini ove godine bila je na drugom mestu po visini izvoza srpskih proizvoda, kao i po visini uvezene robe - kazali su u PKS.\nU narednom periodu neophodni su striktno poštovanje fiskalnih pravila u Srbiji, sprovođenje ušteda na svim nivoima vlasti, kao i nastavak sprovođenja reformi u cilju unapređenja investicione klime, konstatovali su juče premijer Mirko Cvetković i predstavnici MMF-a prvog dana zvaničnih razgovora o novom aranžmanu.\nCvetković je ocenio da je aranžman iz predostrožnosti sa MMF-om, koji ne podrazumeva obavezno povlačenje novca, veoma važan za našu zemlju, jer svim stranim investitorima predstavlja potvrdu da Srbija vodi kredibilnu ekonomsku politiku.\nNa sastanku premijera sa delegacijom MMF-a sagledana su makroekonomska kretanja do kraja godine. Delegacija MMF-a nastaviće razgovore sa predstavnicima Ministarstva finansija u vezi sa rebalansom budžeta koji je planiran u septembru, a biće utvrđeni i okviri budžeta za 2012. godinu, saopštila je Vladina kancelarija za saradnju s medijima.\nAranžman iz predostrožnosti podrazumeva mogućnost korišćenja sredstava u slučaju potreba zemlje. Preliminarni razgovori o aranžmanu, koji bi trajao 18 meseci uz pristup novcu u iznosu od 200 odsto kvote Srbije u MMF-u, odnosno oko milijardu evra, obavljeni su u maju.\nPotpredsednik Vlade Srbije Jovan Krkobabić, koji će se danas sastati sa delegacijom MMF-a, izjavio je juče, posle učešća na plenarnom sastanku, da veruje da postoje dobri izgledi da Srbija ugovori nov aranžman sa tom međunarodnom finansijskom institucijom i podsetio da je strategijski cilj zemlje da ugovori aranžman iz predostrožnosti sa MMF-om.\n- Taj aranžman bi dodatno doprineo makroekonomskoj stabilnosti zemlje - ocenio je Krkobabić.\nPrema njegovim rečima, da bi se taj aranžman ugovorio MMF predlaže prvo stabilnu i razvojnu monetarnu politiku, za koju je već konstatovao da je dosta racionalna, dobra i da u ovom trenutku ne utiče negativno na dalji razvoj zemlje.\n- Ono što koči, a što je konstatovao i MMF, ali i što mi znamo da postoji, je još nedosledna fiskalna politika. Moramo uozbiljiti fiskalnu politiku, voditi taj proces izuzetno odgovorno i ne sme na tom planu biti nikakvih propusta, koji se dešavaju a ostavljaju teške posledice - rekao je potpredsednik Vlade, i dodao da svako odstupanje od te politike izaziva u kasnijem periodu nove posledice koje utiču na građane.\nPotpredsednik Vlade ukazao je da bi u narednom periodu trebalo obezbediti da se investicije pojave u većem obimu, kao i da već ugovoreni aranžmani sa inostranim partnerima budu sigurniji u realizaciji, odnosno da se sprovode onako kako je to ugovorom predviđeno.\n- Treći, a ne manje važan segment je da se troši ono što se ima i to na najracionalniji način i da za nekontrolisanu potrošnju u javnom sektoru praktično nema prostora - rekao je Krkobabić.\n1. Striktno poštovanje fiskalnih pravila\n2. Uštede na svim nivoima vlasti\n3. Nastavak reformi da bi se poboljšala investiciona klima


Zaev uveo diktaturu u Makedoniji: Sud blokirao imovinu opozicije | WebTribune\nHome U FOKUSU Zaev uveo diktaturu u Makedoniji: Sud blokirao imovinu opozicije\nKrivični sud u Skoplju potvrdio je da je privremeno blokirao imovinu VMRO DPMNE.\nMeđu blokiranom imovinom je i zgrada u kojoj je sedište najveće makedonske opozicione partije.\nVMRO DPMNE je sudskom odlukom onemogućena da iznajmi ili proda takozvanu “Belu palatu” u Skoplju, čija je procenjena vrednost, prema medijima, 14 miliona evra, kao i još 68 objekata kupljenih između 2013. i 2015. i procenjenih na 3,5 miliona evra.\nPrivremena mera obezbeđivanja imovine VMRO DPMNE je doneta na zahtev Specijalnog tužilaštva za prisluškivane razgovore, da bi se sprečila prodaja ili iznajmljivanje imovine dok ne bude okončan slučaj “Talir” – nelegalno finansiranje partije.\nU slučaju “Talir”, koji je u maju 2017. otvorilo Specijalno tužilaštvo za prisluškivane razgovore, za nelegalno finansiranje i pranje para u periodu od 2009. do 2015. osumnjičeno je 14 tadašnjih funkcionera stranke sa predsednikom Nikolom Gruevskim, koji je tada bio i premijer Makedonije, na čelu.\nPre nekoliko dana lider te partije Hristijan Mickoski je rekao da se razmišlja o iznajmljivanju ili prodaji “Bele palate”.\nPrema Specijalnom tužilaštvu, sudskom merom se “zabranjuje otuđivanje i davanje pood zakup ukupno 69 nekretnina, među kojima je i sedište stranke, s obzirom na to da postoji mogućnost da ta imovina bude otuđena do završavanja postupka”.\nRUSI ZVANIČNO ZATRAŽILI RASKID UGOVORA: Ukrajina će morati da kupuje 5 puta skuplji gas u EU


ARHIVA - Premijer Crne Gore Duško Marković (Foto: AP/Visar Kryeziu)\nPremijer Crne Gore Duško Marković saopštio je da je odluku o otvaranju granica Crna Gora donijela uvažavajući smjernice i postulate iznete u ključnim aktima Evropske komisije, a ne "na osnovu galame i manipulacija".\n''Crna Gora je uvažavajući smjernice i postulate iznešene u ključnim aktima EK, odlučila da se problemu popuštanja mjera posveti sistemski, te da definiše uslove za ukidanje mjera i kriterijuma za postepeno otvaranje granica”, rekao je Marković i pojasnio da su “odluke o ublažavanju mjera donijete su na osnovu tri grupe kriterijuma opoštujući preporuke EU, a ne galame i manipulacija''.\nOn je rekao da Beograd ne bi trebalo da se ljuti kad je u pitanju nacionalno zdravlje, ocjenjujući da se Srbija uspješno nosi sa epidemijom, i izrazio nadu da će se to desiti “brže nego što standardi govore”.\n"U tom trenutku mi ćemo biti otvoreni za srpske državljane. Oni su, ako žele, dobrodošli u Crnu Goru. Njihova je odluka da zabrane letove Montenegro erlajnsa na srpski aerodrom, poštujemo, vidjećemo šta stoji iza toga i koliko će trajati”, rekao je Marković u parlamentu.\nOn je naveo da je odluka o zatvaranju aerodroma za avione Montenegro erlajnsa “samostalna, nezavisna odluka Srbije”, i podsjetio da se Crna Gora nije ljutila na zabranu izvoza pšenice I medicinske opreme.\n"Mi se nijesmo ljutili kada je Srbija prva zatvorila granicu prema Crnoj Gori, kada je zabranila izvoz medicinske opreme, kada je zabranila izvoz žita za Crnu Goru. Nijesmo se ljutili, jer smo smatrali da racionalno donose odluke u skladu sa svojim interesima”, rekao je crnogorski premijer, naglašavajući da odluke Crne Gore nisu usmjerene ni protiv koga.\nPrema njegovim riječima, te odluke su samo odraz akcija koje su na snazi, baš kao i odluka o otvaranju granica za zemlje koje ispunjavaju međunarodni epidemiološki standard.\nSekulović: Vjerujem da će intenzitet tenzija pasti poslije izbora\nPolitički analitičar Sergej Sekulović ocijenio je za Glas Amerike da odnosi Crne Gore i Srbije imaju svoje uspone i padove, ali i da je činjenica da postoji kontinuitet robne razmjene na visokom nivou, te da se život ispod parola "visoke politike" odvija normalno.\n"Ipak, nisam od onih koji u potpunosti relativizuju probleme koji postoje, ali vjerujem da su oni, ili bar ovi koji se nameću sada, rješivi, i da će njihov intenzitet pasti nakon izbora", rekao je Sekulović, ocjenjujući problematičnim to što odnosi dvije zemlje "nikako da se stabilizuju i budu da željenom nivou".\nOn je ocijenio da je "našim društvima neophodan građanski razborit i istinski demokratski odgovor, a ne dolivanje ulja na vatru".\n"Za tako nešto je potrebno da imamo odgovorne elite, i to one koje vrše vlast i one u alternativi", poručio je Sekulović i upozorio da "često fali odgovornosti, što može proizvesti opasne posljedice".


Direktor Kancelarije za Kosovo i Metohiju Marko Đurić ocenio je večeras da među srpskim predstavnicima na Kosovu vlada jedinstvo, ali da postoje "pojedini prodani političari" koji trče u zagraljaj kosovkom premijeru Isi Mustafi.\n- Ne, među Srbima nema nejedinstva! Srbi su uz svoju vladu, uz državu Srbiju, a postoje pojedini prodani političari koji nemaju veze ni sa narodom ni sa vladom, koji zbog šake albanskog novca trče u zagrljaj Mustafi - kazao je Đurić.\n- Ti poslanici iz PS su se danas demaskirali, obelodanili i pokazali kojom stazom žele da idu, neka im je srećan put - rekao je Đurić i dodao da je reč o neprihvatljivom "političkom prevratu koja je ta grupa pokušala da izvede zakulisnim dogovorom sa Mustafom".\n- Lično poznajući prilike na Kosovu i Metohiji, sumnjam da to nije urađeno bez debelih interesa i bez finansijskih interesa. Mislim da potkupljivanje nije strana praksa ni liderima kosovskih Albanaca, a bogami ni nekih naših političara - rekao je Đurić.\nUpitan da li je o celoj situaciji razgovarao s predsednikom PS Aleksandrom Vulinom, Đurić je kazao da ne govori javno o onome o čemu se "razgovara u četiri oka", a potom dodao da "nije dovoljno reći – perem ruke, potrebno je uraditi nešto da se to spreči".\nĐurić: Hoće da izbrišu sve tragove Srba u Prištini\nMartinović: Nema imenovanja na KiM bez konsultacija\n- Dakle, devet od deset gradonačelnika sa srpskom većinom juče je prisustvovalo sastanku na kome su zaključili da su ona i njeno imenovanje neprihvatljivi za srpski narod, da je politički prevrat, koji je ta grupa pokušala da izvede za naše predstavnike neprihvatljiv i ja podržavam njihov stav - istakao je Đurć.\n- Mislim sve najgore o pokušaju da se sve iza leđa Srbije, srpskih predstavnika, potpuno suprotno svim državnim i nacionalnim interesima, trči u zagrljaj Isi Mustafi, u trenutku kada on gazi, na najgori mogući način prava Srba. I nije dovoljno jednostavno reći- perem ruke, potrebno je uraditi nešto konkretno da se to spreči - rekao je Đurić.\nJoš bolje povezati Leskovac sa KiM\nPostoji šansa da se Leskovac još bolje poveže sa značajnim brojem opština na KiM, da privrednici jablaničkog kraja bolje plasiraju svoje proizvode i bolje se povežu sa privrednicima na KiM i na tom polju mogućnosti su izuzetno velike i nedovoljno iskorišćene, izjavio je danas direktor Kancelarije za KiM Marko Đurić.\nĐurić je posle sastanka sa gradonačelnikom Leskovca Goranom Cvetanovićem rekao da zajednički treba raditi na tome da to bude značajnije u budućnosti i da još jedna od adresa zašto ulagati u Leskovac bude ta - zato što je odatle dobro da se roba prodaje i u centralnoj Srbiji i u Makedoniji i u našoj južnoj pokrajini.\n- Budućnost i opstanak Srbije direktno zavisi od toga da li će ovde biti radnih mesta, da li će ovde da se ekonomija oporaviti ili neće, u gradu koji su zvali srpski Mančester. Uveren sam i imam razloga da čestitam i gradonačelniku i Gradskoj upravi na činjenici da u prethodnih nekoliko godina raste broj zaposlenih, da je Leskovac počeo da bude prepoznat u Srbiji kao jedna od povoljnih destinacija za ulaganja - rekao je Đurić.\nTo je pravi patriotizam, smatra Đurić i gradonačelnika i svih koji se bore da oporave taj kraj, a da je njegov zadatak, između ostalog, da pomogne da komunikacija sa centralnim državnim institucijama bude što je moguće kvalitetnija i bolja.\n- Mislim da imamo šansu da bolje povežemo sa Leskovcem značajan broj opština na KiM, možda da pomognemo i nekim privrednicima iz ovog kraja da bolje plasiraju svoje proizvode i bolje se povežu sa privrednicima na KiM. Mislim da su nam na tom polju mogućnosti izuzetno velike, nedovoljno iskorišćene i složili smo se da zajednički radimo na tome da to u budućnosti bude još značajnije i da jedna od adresa zašto želite da ulažete u Leskovac, zato što je odatle dobro da se roba prodaje i u centralnoj Srbiji i u Makedoniji i u našoj južnoj pokrajini - rekao je Đurić.\nNaglasio je da je danas u Leskovcu upravo da razgovara sa lokalnim rukovodstvom na koji način da se poveže taj veliki i važan grad na jugu centralne Srbije na bolji i kvalitetniji način sa opštinama i sredinama sa srpskom većinom na KiM.\n- Zajedno odavde šaljemo poruku bezulsovne, bezrezervne i nesebične podrške, kakvu gradjani drugih delova Srbije treba da šalju našim sunarodnicima na KiM, koji treba da čuju i od predstavnika velikih i važnih gradova u centralnoj Srbiji, da mogu da računaju na njihovu podršku, kao što mogu da računaju i u svakom trenutku računaju i oslanjaju se na podršku vlade Srbije - rekao je Đurić.\nPodsetio je da je Leskovac bio "nesebični dom" za hiljade i hiljade naših sunarodnika, koji su 1999. pod "zulumom i terorom onih koji su želeli da na KiM više ne bude Srba", bili prinuđeni da napuste južnu pokrajinu i da su mnogi od njih našli tom gradu svoj trajni dom.\n- Naša obaveza i dužnost kao vlade jeste da brinemo o njima, a i da razmišljamo o mogućnostima da oni ljudi koji možda žele da se vrate na svoja ognjišta i za tako nešto dobiju priliku, pošto u prethodnih 16 godina prave prilike za tako nešto nije bilo - rekao je Đurić.\nOn je, kao jedan od razloga za posetu Leskovcu, naveo to što je jedan od ključnih prioriteta Vlade Srbije razvoj i oporavak juga i što "možda bolje od mnogih razume i zna koliki je strateški značaj opština koje se nalaze ili uz administrativnu liniju ili u blizini KiM".\nGradonačelnik Leskovca Goran Cvetanović rekao je da njegova lokalna samouprava podržava napore koje Vlada Srbije ulaže da zaštiti narod i interes našeg naroda na KiM, te da je sa Djurićem razgovarao o mogućnostima unapredjenja saradnje sa lokalnim samoupravama na KiM, kao i o daljoj podršci Vlade Srbije Jablaničkom okrugu.\n- Leskovac i ceo Jablanički okrug teritorijalno je blizu KiM i razlog je da jačamo ekonomske i privredne situacije - rekao je Cvetanović.\nNaveo je da na području njegovog grada ima oko 5.000 raseljenih lica sa KiM i da se svi oni nalaze u privatnim smeštajima.\n- Poslednji kolektivni centar ukinut je u našem gradu 2010. godine, a u Leskovcu imamo jednu zgradu za socijalno stanovanje u zaštićenim uslovima, u njoj živi 16 porodica raseljenih sa KiM, a koje nisu u mogućnosti da same plaćaju stan - rekao je Cvetanović.\nĐurić: Oslobađanjem Haradinaja otvorena je PANDORINA KUTIJA


Dodik odbacio tvrdnje Šolca da vodi secesionističku politiku – Studio B\nBeograd 21°C u 23:00\nDodik odbacio tvrdnje Šolca da vodi secesionističku politiku\nDodik odbacio tvrdnje Šolca da vodi secesionističku politiku tanjug\nObjavljeno: 05.05.2022. 13:29 Izmenjeno: 05.05.2022. 19:09\nAko ćemo se ponašati principijelo, kazao je Dodik, vladavina prava trebalo bi da bude imperativ kako u Nemačkoj, tako i u BiH.\nSrpski član Predsedništva BiH Milorad Dodik odbacio je optužbe nemackog kancelara Olafa Šolca da vodi secesionističku politiku, ističući da ne shvata kako jedan važan državnik može olako da iznosi lažne narative koji su, kako je istakao, ne mogu dokazati.\n„Republika Srpska, niti bilo ko u njoj ne vodi secesionističku politiku, niti postoji ijedan akt kojim bi se mogle dokazati takve neistine koje bi da stalnim ponavljanjem postanu istina“, rekao je Dodik u izjavi Srni, prenela je RTRS.\nDodik je naveo da je iznenađen da je nemački kancelar, kako je rekao, tako olako izneo neproverene kvalifikacije, jer se ipak radi o kancelaru najmoćnije države u EU i ponovio da je netačna Šolcova izjava o navodnoj secesiji i njegovoj ulozi u tome.\n„Kancelar Šolc je govorio i o vladavini prava za koju izgleda smatra da je privilegija samo moćnih država, jer kako onda objasniti činjenicu da ta ista Nemačka podržava Kristijana Šmita koji je mimo svih pravnih pretpostavki došao u BiH i rekao `ja sam visoki predstavnik`“, ocenio je Dodik.\n„U suprotnom – floskule o vladavini prava su demagoške lekcije, u ovom slucaju uvaženog kancelara“, istakao je srpski član Predsedništva BiH.\nPrema njegovim rečima, Republika Srpska se bori za ustavnu poziciju i slovo Ustava, što svakako čini i nemački kancelar u svojoj zemlji.\n„BiH nema visokog predstavnika imenovanog u skladu sa pravom, odnosno Aneksom 10 Dejtonskog sporazuma, čiji garant i svedok je i Nemacka. Zato su mi nerazumne i neshvatljive tvrdnje uvaženog kancelara Šolca“, naglasio je Dodik.\nOn je poručio da Republika Srpska ostaje privržena Ustavu BiH i Dejtonskom sporazumu, a da moćni mogu da nastave svoj performans.\n„Veoma je važno što je predsednik (Srbije) Aleksandar Vučić imao priliku da se osvrne na situaciju u BiH i veoma sam mu zahvalan na tome“, rekao je Dodik.\nDodik: Lažni izvestaj lažnog v. predstavnika dokaz lažne BiH\nSrpski član Predsedništva BiH Milorad Dodik izjavio je da nastojanje Republike Srpske da nastavi da obavlja određene ustavne nadležnosti ne ugrožava stabilnost u BiH već joj doprinosi, uz ocenu da je ižveštaj Kristijana Šmita Savetu bezbednosti lažan i kao takav dokaz lažne Bosne i Hercegovine.\nDodik ističe da je „u ovoj BiH sve propalo, a što se vidi i u nastojanju da se Savetu bezbednosti UN dostavi lažni izveštaj, lažnog visokog predstavnika“, prenosi RTRS.\n„Apsurd i laž, sve jedno do drugog. Ovaj lažni izveštaj je stvarno napisan u muslimanskim kancelarijama u Sarajevu i predstavlja njihove stavove, a Kristijan Šmit je njihov stvarni portparol“, naveo je Dodik.\nOn ukazuje da ne treba mnogo dokaza za to, budući da se „u tom lažnom izveštaju samo stvarno napadaju Srbi i Hrvati, a nema ni reči o punim džamijama mladih kao sigurnosti za BiH, ili da probosanci ne mogu trpeti manjinu, Srbe i Hrvate, da odlučuju“.\nDodik ističe da je Republika Srpska jasna i veoma precizna u svojim stavovima i na takav način je dostavila svoj izvještaj Savetu bezbednosti.\nKristijan Šmit, visoki predstavnik kojeg Republika Srpska ne priznaje, u svom izveštaju Savetu bezbednosti UN, između ostalog je naveo da „vlasti Republike Srpske rade na potkopavanju BiH, njenih nadležnosti i institucija“.\nSavet bezbednosti UN razmatraće na sednici 11. maja izveštaj o situaciji u BiH.


Zapad ima plan: Srušiti Dodika metodom — „da udari brat na brata“ - 13.09.2017, Sputnik Srbija\nČini se da Zapad i politički krugovi koncentrisani oko Sarajeva pokušavaju da pre izbora otmu vlast u RS kako bi sprečili dalje jačanje RS ali i potencijalno... 13.09.2017, Sputnik Srbija\nanalize i mišljenja, komentari i analitika, milorad dodik\n17:57 13.09.2017 (Osveženo: 15:14 14.09.2017)\n10 Septembar 2017, 17:50\n„Dakle, sada je na potezu opozicija. Ako ne prihvate ovu ponudu, onda oni imaju zadatak da do kraja sruše politički sistem RS, zapravo da sruše institucije Srpske!“, navodi on.\n„Ono što pada u oči gledano na nivou cele BiH jeste da je na delu potpuni raspad koalicione većine, raspad političkog sistema u Sarajevu na nivou BiH, i u savetu Ministara i u Predstavničkom domu parlamenta BiH. Slična je situacija i u Federalnom parlamentu i federalnoj vladi, jer ona tri godine nije konstituisana pošto fale tri srpska ministra. Nije konstituisano Veće naroda jer nedostaju srpski delegati. Očigledno je cilj da se ta kriza prenese i na jedini stabilan deo BiH, a to je RS. To naravno daje opravdanje tvrdnjama da su strani mentori dali nalog „Savezu za promene“ da naprave haos u parlamentu RS. No, da li je to tako, teško je dokazati“, napominje naš sagovornik, dodajući da ovakve stvari mogu biti veoma opasne posebno zbog činjenice da su iduće godine opšti izbori u BiH, što znači da su sva moguća scenarija na stolu.\n15 Maj 2017, 17:19


Stejt department objavio dio prepiske Hilari Klinton - Vijesti.me\nVIŠE OD 4.000 MEJLOVA\nStejt department objavio dio prepiske Hilari Klinton\nDo sada je, kako navodi Stejt department, objavljeno više od 25 odsto prepiske bivše državne sekretarke\nAmerički Stejt department objavio je dio elektronske pošte bivše šefice američke diplomatije Hilari Klinton, upućene preko njenog ličnog servera, javile su danas agencije.\nKako je saopštio predstavnik Stejt departmenta Mark Toner, objavljeno je više od 4.000 njenih mejlova, dok je 125 redigovano tako što su iz njih izuzete informacije koje su proglašene povjerljivim.\nAsošijeted pres navodi da se velika većina odnosi na "svakodnevne stvari iz života na bilo kom radnom mjestu" - telefonske poruke, raspored obaveza ili novinske članke.\nToner je rekao da te informacije nisu bile tajne u vrijeme pisanja i da se odnose na američku diplomatiju ili podatke koje su predavale vlade drugih zemalja.\nRojters navodi da objavljeni mejlovi pokazuju da je stari prijatelj Klintonove Sid Blumental - uprkos tome što nije imao nikakvu funkciju u vladi, igrao pretjeranu ulogu u savjetovanju o američkoj politici i njenim odnosima sa Bijelom kućom predsjednika Baraka Obame.\nIstičući da značajan dio objavljenih pisama sadrži radnu prepisku bivše državne sekretarke sa pomoćnicima o planu radnog dana, razmjenu komplimenata oko uspješnih fotografija i praznične čestitke, RIA Novosti navodi da objavljeni mejlovi, između ostalog, sadrže pitanja o situaciji u Kirgistanu, a da je "većim dijelom" proglašena povjerljivo prepiska koja se tiče politike SAD prema Iranu, situaciji na Bliskom istoku i Venecueli.\nU jednom od pisama, pomoćnici Klintonove predaju joj pismo katoličkog sveštenika, tada na čelu Ukrajinskog katoličkog univerziteta, Borisa Gudzjaka, u kom "moli za pomoć SAD i državnu sekretarku lično", navodi ruska agencija.\nFBI je počeo provjeru mejlova Klintonove kada se saznalo da je ona kao američki državni sekretar koristila svoj lični server za službenu prepisku, što predstavlja kršenje federalnog zakona.\nZbog toga je bila meta žestoke kritike Republikanske stranke i pod pritiskom uoči narednih predsjedničkih izbora 2016. na kojima namjerava da učestvuje kao kandidat demokrata.\nPrema njenim riječima, od 60.000 mejlova koje je poslala dok je od 2009. do 2013. bila na funkciji, oko polovina imala je lični karakter.\nDo sada je, kako navodi Stejt department, objavljeno više od 25 odsto prepiske bivše državne sekretarke.


oe24 / M.A.\n- Osećam atmosferu nedostatka slobode, nalazimo se u neliberalnoj demokratiji, fazi koja prethodi diktaturi - upozorio je Berluskoni pred pristalicama svoje stranke u Rimu. Nakon što je 1994. spasao Italiju od pobede levičarskih snaga, i dalje je politički aktivan kako bi podsticao demokratiju u Italiji, rekao je 82-godišnji Berluskoni.\nOn je izjavio da je bio duboko razočaran zbog izbornih rezultata svoje stranke na parlamentarnim izborima u martu, jer je očekivao da će osvojiti 24 odsto glasova, a osvojili su svega 14 odsto. Berluskoni je priznao da je potcenio značaj političke komunikacije na internetu.\n- Ja sam čovek koji je rođen pre tri generacije, internet nije moj svet - rekao je on.\nBerluskoni je pozvao mlade pristalice da koriste internet za izbornu kampanju kako bi pomogli njegovoj stranci, s obzirom da se evropski izbori održavaju u maju sledeće godine.\nPROTEST U RIMU 20.000 ljudi na ulicama zbog rasizma\nSud u Italiji gradonačelnika Rima oslobodio krivice\nLider Severne lige i ministar unutrašnjih poslova Mateo Salvini kritikovao je Berluskonija povodom izjave. On je rekao da u Italiji nema opasnosti od diktature, a Berluskonijeve izjave okarakterisao kao "gluposti", kakve bi se očekivale iz usta "briselskih demokrata" ili "frustriranih levičara".\nI bivši premijer Italije Paolo Džentiloni upozorio je na opasnost od populizma koja preti da ugrozi italijansku demokratiju.\n- Berluskoni je u pravu što brine za Italiju - rekao je on u TV-intervjuu u nedelju uveče.\nItalija i populisti odustali od POMPEZNO NAJAVLJIVANOG osnovnog dohotka: Sada imaju još jedan plan, ali se on NIKAKO NE DOPADA EU


Sremske Novine » OBRAZOVANJE PUT DO SVIH DRUGIH VREDNOSTI\nOBRAZOVANJE PUT DO SVIH DRUGIH VREDNOSTI\nObrazovanje mladih naraštaja u Sremskoj Mitrovici je zajednička briga i odgovornost svih u društvu. U tu oblasti se konstantno ulaže I na njoj se deluje uz pomoć republike, pokrajine i sredstava grada kako bi uspeh bio što sigurniji\nMeđu ljudskim vrednostima značajno mesto zauzima obrazovanje. Ono je egzistencijalna potreba svakog čoveka, posebno je važno za mlade, ujedno je to društveni proces i najbolji pokazatelj čovekove uspešnosti.Kao takvo, obrazovanje nikada ne dolazi do kraja, nego predstavlja put za ostvarivanje svih vrednosti.Lokalna samouprava od poverenih poslova iz svoje nadležnosti ima i održavanje školskih objekata, podseća načelnik za obrazovanje kulturu I mlade Ilija Nedić.\nNastojali smo da poboljšamo I poboljšavamo uslove u osnovnim i srednjim školama kako bi bili u korak sa savremenim procesima u nastavi i obrazovanju – ističe načelnik Ilija Nedić.\nUz pomoć Republike Srbije, u Sremskoj Mitrovici se ulažu značajna sredstva u izgradnju obrazovnih objekata, učenici iz Mačvanske Mitrovice i okolnih mesta od prošle školske godine uče u školskim klupama novog savremenog objekta koji odgovara nastavi za novi vek. U toku su radovi na izgradnji novog objekta gradske škole – OŠ “Jovan Popović“, koja je projektom predviđena da bude takodje, savremena i da zajedno učenicima, lokalna samouprava I svi nadležni približe bolje uslove boravka, a nastavnicima obezbede savremenija nastavna sredstva.\n-Takođe, u saradnji sa Ministarstvom prosvete, nauke i tehološkog razvoja kroz projekte Svetske banke očekujemo početak gradnje objekta u Laćarku, za potrebe dece predškolskog uzrasta, što predstavlja tek prvi korak ka smanjenju liste čekanja i kako bi obezbedili sveukupni obuhvat dece predškolskog uzrasta, istakao je načelnik Ilija Nedić.\nNi ostale oblasti ulaganja u obrazovanje se ne zapostavljaju, a posebno se to odnosi na opremanje učionica savremenom didaktičkom opremom što je u skladu sa nastojanjem društva za modernije školovanje u svim sredinama.\n(Projekat „Mladi i vrednosti“sufinanira Gradska uprava za obrazovanje, sport i mlade Sremske Mitrovice.\nStavovi izneti u podržanom medijskom projektu nužno ne izražavaju stavove organa koji je dodelio sredstva.)\nPre: 18 minuta\nTehnička škola domaćin Svetosavske akademije


Krajem prošle nedelje otvorene su prijave za prvo Effie Awards takmičenje koje se ovog juna održava u Srbiji. Pravo na prijave ostvaruju sve kampanje koje su realizovane u periodu od 1. jula 2015. do 31. decembra 2016. godine. Marketinškim agencijama, brendovima i medijskim kućama na raspolaganju su sledeće kategorije:\nbezalkoholna pića i napici\nproizvodi i usluge za domaćinstvo\nmaloprodaja i elektronski uređaji\nfinansije i platne kartice\nkultura, umetnost, zabava i institucije\nKada je reč o tzv. Specijalnim kategorijama, Effie Awards Srbija uvrstila je na svoj spisak:\nDobra dela-neprofitni sektor\nInovacija u oblasti medija-kreiranje novog kanala\nInovacija u oblasti medija-postojeći kanal\nLansiranje novih lokalnih proizvoda ili usluga\nMali budžet-proizvodi i usluge\nRani rok za prijavu radova ističe 25. februara, dok je za članove IAA Srbija obezbeđen i specijalan popust na cenu prijava, kao i za agencije, brendove i medije koji prijave dva ili više radova. Sa ciljem dodatne edukacije tržišta, ova organizacija je pre samo deset dana organizovala i svojevrstan trening tokom kojeg su posetioci imali priliku da čuju iz čega se sastoji dobra prijava, kao i kako da se baš njihov rad istakne u moru kampanja.\nPodsećamo, Effie nagrade dodeljuju se najefikasnijim agencijama i oglašivačima za projekte koji su se svojim rezultatima posebno istakli na nacionalnom tržištu. Effie Awards takmičenje organizuje se u preko 40 zemalja sveta, dok je IAA Srbija nosilac licence i kako kažu, ponosni organizator ovog prestižnog događaja u Srbiji. Više informacija o samim nagradama dostupno je na zvaničnom sajtu konferencije.


Predsednica Upravnog odbora te NVO Jelena Marković ocenila je da je “neozbiljno očekivati” da deca sa razvojnim teškoćama prihvate da rade sa nastavnim osobljem koje ima pokriven veći deo lica, da sami nose maske i time zaštite sebe i one oko sebe, kao i da poštuju fizičku distancu tokom boravka u učionici, “a da to ne podrazumeva prisilno nametanje njima neprihvatljivih, zastrašujućih i postupaka čiji smisao ne mogu da razumeju”.\n“S obzirom na to da je ministar izjavio da je za decu romske populacije obezbeđena tehnička podrška, kao i prostorno opremanje škola u zabačenim krajevima, kako je moguće da to nije predviđeno i za ostalu decu koja će svakako biti u situaciji da se edukuju koristeći online platforme”, upitala je Jelena Marković.\n“Mnogi roditelji su upravo zbog nege deteta i asistiranja u školi izgubili radno mesto. Jesu li i oni u obavezi da kupe računar ili tablet ukoliko dete pohađa kombinovani model nastave, predviđen za učenike od petog razreda”, upitala je predsednica Upravnog odbora organizacije “Srbija velikog srca”.\nMinistar prosvete Mladen Šarčević najavio je danas da bi osnovci od prvog do četvrtog razreda od 1. septembra trebalo da pohađaju nastavu u učionicama, u grupama od najviše 15 đaka, dok bi učenici od petog do osmog razreda trebalo da obavezne predmete pohađaju u školi i to u smeni od 14 časova, dok bi za izborne bila organizovana nastava na daljinu.


Ovde su svi bili pre nego što su se zarazili koronom: Nova studija otkrila najopasnije mesto\n14-09-2020 11:46 Magazin Zdravlje\nAmerički centar za kontrolu i prevenciju bolesti sproveo je istraživanje kako bi utvrdio gde se ljudi najčešće zaraze koronavirusom. Naučnici su uporedili one koje imaju potvrđen koronavirus i one kojima je rezultat negativan, a ispostavilo se da ljudi iz prve grupe imaju zajedničku jednu stvar – skoro svi su bili u restoranima 14 dana pre nego što su se zarazili.\nNaučnici su analizirali podatke 314 osoba, od kojih je 154 imalo potvrđen koronavirus. Oni su detaljno ispitali zaražene da li su nosili maske, kakve su bile njihove aktivnosti u prethodnom periodu.\nS obzirom na to da je najveći broj zaraženih pre koronavirusa bio u restoranima, naučnici su to izdvojili kao posebno rizičkon mesto, što i nije toliko neobično, jer dok ljudi jedu i piju, ne mogu da koriste masku, pa je samim tim i veći rizik od zaraze.\nKoje su najnovije odluke Kriznog štaba pročitajte OVDE.\nBerlin ima šest načina da odustane od gasovoda „Severni tok 2“, ali tako da drugima ostavi da obave „prljav posao“


U prvih pet mjeseci ove godine u Kantonu Sarajevo 2.820 saobraćajnih nesreća\nIz godine u godinu broj poginulih i stradalih u saobraćajnim nesrećama u našoj zemlji mjeri se u stotinama. Najčešćim uzroci crne statistike su brza vožnja neprilagođena lošim cestama, alkohol i narkotici, rekla je u emisiji „Danas“ Suvada Kuldija, portparolka Ministarstva unutrašnjih poslova Kantona Sarajevo.\nTakođer, tehnički neispravna i stara vozila na cestama u BiH još jedna su prijetnja po učesnike u saobraćaju, a najviše saobraćajnih nesreća prouzrokuju vozači od 21 do 25 godina, pojasnila je.\n- Brza vožnja svakako je opasnost, brzina ubija. Zakon o osnovama sigurnosti saobraćaja na putevima prepoznao je brzinu kao najvećeg uzročnika nesreća i sankcije su velike. Ako ste prekoračili brzinu od 20 do 30 km/h sankcija je od 100 do 300 KM, gdje će se vozaču izreći i dva kaznena boda i zabrana upravljana motornim vozilom od jedog do četiri mjeseca, svakako za veće prekoračenje brzine slijede i veće sankcije. Saobraćajna kultura nam je na nekom nivou koji nije zadovoljavajući i u ovom periodu pješaci su najugroženiji, apelujemo na sve učesnike u saobraćaju da poštuju saobraćajne propise, upozorava Kuldija.\nNovi zakon donio je pozitivne efekte, ali su boljem stanju sigurnosti u saobraćaju na bh. putevima doprinijele i pojačane aktivnosti policijskih službenika.\n- Smanjenje broja saobraćajnih nezgoda prvenstveno je rezultat velikog napora uloženog u unapređenje postojećeg stanja u oblasti sigurnosti saobraćaja, inovativnog pristupa i metoda koje su primjenjivane u proteklom periodu. Pojačane su radarske kontrole, uključili smo presretače vozila koji rade sa posebnim akcentom na brzinu. Kada govorimo o statistici zaista je smanjen broj nesreća. Za prvih pet mjeseci 2018. godine na području KS dogodilo se 2.820 saobraćajnih nesreća i najveći broj ovih nezgoda jeste samo sa materijalnom štetom, ističe Kuldija.


Jaha: Džudo će donijeti BiH prvu olimpijsku medalju\nGošća novog izdanja "As exkluziva sa Muhamedom Bikićem" na TV Alfa bila je Arijana Jaha, nekadašnja bh. olimpijka, jedna od naših najboljih džudistkinja od sticanja nezavisnosti, a danas generalni sekretar Džudo saveza BiH.\nU emisije se višestruka bh. prvakinja osvrnula na svoju karijeru, a posebno je bilo riječi o aktuelnom trenutku najuspješnijeg bh. sporta i kontinuiranim međunarodnim nastupima na kojim naši predstavnici bilježe sjajne rezultate predvođeni selektorom Branislavom Crnogorcem.\nSama činjenica da je naša Larisa Cerić tdruga na svjetskoj rang listi, govori gdje se trenutno nalazi bh. džudo, a Arijana Jaha je u emisiji je istakla da će džudo donijeti Bosni i Hercegovini prvu olimpijsku medalju od sticanja nezavisnosti.\nPrevarantkinja na lažima o bolesnom mužu zarađivala novac koji su joj ljudi masovno uplaćivali 27.08.2017 22:19\nDanas u "Dnevnom Avazu" čitajte: Sebijine odaje oprema bivši pripadni "Ševa" 28.08.2017 07:04


BMW potvrdio da će se električni iX3 proizvoditi u Kini! - Sada i zvanično\nPredstavnici kompanije BMW su danas i zvanično potvrdili da će se novi, potpuno električni SUV po imenu iX3 proizvoditi u Kini od 2020. godine, i da će se odatle izvoziti na tržišta širom sveta.\nProizvodnja modela iX3 u Kini, deo je dogovora o saradnji koji su potpisali predstavnici BMW-a i kineskog partnera bavarske kompanije, Brilliance Automotive Group Holdings, a koja će se sprovoditi preko BMW Brilliance Automotive (BBA) kompanije.\nU saopštenju, BBA navodi da će unaprediti kapacitet proizvodnje u svoja dva postrojenja u gradovima Tieksi i Dadong, tako da će od 2019. godine te dve fabrike moći da proizvode ukupno 520.000 vozila godišnje. Prošle godine, oko dve trećine od 560.000 automobila koje je prodao BMW u Kini su proizvedeni u toj zemlji.\nNaime, model iX3 će se konstruisati u postrojenju Šeniang od 2020. godine.\nNedugo nakon što je iX3 predstavljen kao koncept na Sajmu automobila u Pekingu početkom ove godine, pojavile su se glasine da će se on u potpunosti proizvoditi u Kini. Međutim, to nije bilo zvanično potvrđeno sve do danas.\nKoncept model iX3 posedovao je potpuno električni pogonski sklop koji razvija 270 konjskih snaga i bateriju kapaciteta 70 kilovat-sati. Zahvaljujući tome, on će moći da pređe do 400 kilometara sa samo jednim punjenjem i to po WLTP standardima. Kada se priključi na brzi punjač kapaciteta 150 kilovat-sati, njegove baterije se mogu potpuno napuniti za samo trideset minuta.\nOno što je interesantno jeste činjenica da će elektromotor, transmisija i kontrolni modul ovog modela biti integrisani u jednu celinu, što će omogućiti da se njegov pogonski sklop lako ugradi i u neka druga buduća vozila kompanije BMW. Takođe, ovaj pogonski sklop je konstruisan tako da u njemu nema nijedan od retkih metala.\nCena ovog modela još uvek nije objavjena, ali je sigurno da će on biti skuplji od najskupljeg X3 modela sa SUS agregatom.\nIzjava: BMW potvrdio ultraluksuzni X7 i novu perjanicu\nAktuelno: BMW potvrdio X7\nIzveštaj: BMW potvrdio naslednika Serije 1 M


UREDBA O SLUŽBI U POMOĆNOJ POLICIJI: Uredba je na snazi od 7. januara 2017. godine. Pomoćnu policiju mogu činiti lica koja nisu u radnom odnosu u MUP-u, i to da bi obavljala policijske poslove. Pomoćnu policiju bira komisija koju imenuje ministar unutrašnjih poslova, na osnovu javnog konkursa. Međutim, ministar ih može birati i bez javnog konkursa. Pripadnici Pomoćne policije ne moraju da deluju u svojim sredinama, već bilo gde na teritoriji Srbije i za vreme angažovanja primaju 70 odsto prosečne zarade bez pripadajućih poreza i doprinosa u Srbiji, isplaćene u mesecu koji je prethodio angažovanju. Tokom angažovanja nose oružje, policijske uniforme i službenu legitimaciju, koja se razlikuje samo u natpisu - umesto "Policija" piše "Pomoćna policija"\n7. januara 2017. godine na snagu je stupila Uredba o službi u pomoćnoj policiji ("Sl. glasnik RS", br. 109/2016 - dalje: Uredba).\nPrema Uredbi, koja je predviđena najnovijim Zakonom o policiji ("Sl. glasnik RS", br. 6/2016), Pomoćnu policiju mogu činiti lica koja nisu u radnom odnosu u MUP-u, i to da bi obavljala policijske poslove.\nNovom Uredbom Pomoćnu policiju bira komisija koju imenuje ministar unutrašnjih poslova, na osnovu javnog konkursa. Da bi pojedini građani bili angažovani dovoljno je da budu nezaposleni, stariji od 18, a mlađi od 50 godina i da imaju najmanje srednju stručnu spremu, u četvorogodišnjem trajanju. Komisiju koja bira pripadnike Pomoćne policije imenuje ministar.\n"Ministar može u skladu s potrebama i bez raspisivanja javnog konkursa u Pomoćnu policiju angažovati lica koja su završila osnovnu policijsku obuku, Srednju školu unutrašnjih poslova, Višu školu unutrašnjih poslova, Policijsku akademiju, Kriminalističko-policijsku akademiju ili druga lica koja ispunjavaju uslove predviđene ovom uredbom", navodi se u ovom aktu.\nPripadnici Pomoćne policije ne moraju da deluju u svojim sredinama, već bilo gde na teritoriji Srbije i za vreme angažovanja primaju 70 odsto prosečne zarade bez pripadajućih poreza i doprinosa u Srbiji, isplaćene u mesecu koji je prethodio angažovanju.\nTokom angažovanja nose oružje, policijske uniforme i službenu legitimaciju, koja se razlikuje samo u natpisu - umesto "Policija" piše "Pomoćna policija".\nVlada je po Zakonu imala godinu dana da uredi rad Pomoćne policije, a taj rok ističe početkom februara 2017. godine.\nPomoćna policija u skladu s važećim Zakonom formira se u slučajevima kada je ugrožena unutrašnja bezbednost. Ova policija može biti angažovana i "kada postoji obostran interes Ministarstva i lokalne samouprave po osnovu posebnih sporazuma".\nIzvor: Vebsajt Insajder, 07.01.2017


Tanjug 22. januara 2021. 13:14\nRIM – Italijanska policija saopštila je danas da je uhapsila 22-godišnjaka iz grada Savone na severu zemlje zbog navodnog formiranja belog suprematističkog kriminalnog udruženja za izvođenje terorističkih akata.\nOn je takođe je optužen za širenje bele suprematističke propagande i podsticanje ljudi na zločine iz razloga rasne diskriminacije, prenosi ANSA.\nIstražitelji su rekli da je napisao i distribuirao putem interneta neonacističke i antisemitske dokumente u kojima je pozvao na nasilnu revoluciju protiv „Države okupirane od cionista“ i fizičku eliminaciju Jevreja.\nGovoreći na Internetu i u veb četu, on je navodno rekao da želi da počini zločine poput masakra izvedenih na ostrvu Utoji u Norveškoj 2011. i u Krajstčerču na Novom Zelandu 2019. godine.\nU razgovorima je, takođe, navodno pozvao ljude da počine školske masakre i masovna ubistva „izdajnika rase“, žrtvujući sopstveni život ako je potrebno.\nAgencija navodi da je u vezi s ovim slučajem policija takođe pretražila domove 12 ljudi povezanih sa 22-godišnjakom u Đenovi, Torinu, Kaljariju, Ćezeni , Palermu, Peruđi, Bolonji i Kuneu.\nOsumnjičeni je navodno bio inspirisan američkom organizacijom „ Atomvafen divizija“ i nacističke „Vafen-Š“, prenosi ANSA.


“MAĐARSKI PARLAMENT IZGLASAO ZAKON KOJI DOZVOLJAVA VLADI DA VLADA UKAZIMA”\nMadjarska opozicija u zemlji i inistranstvu sa ovom nastupom i negativnim ponasanjem na stetu Madjarske na dugo vreme izgubila svoje podrzavaoce u Madjarskoj i zbog toga Orbanu za nekoliko sledeci izbora obezbedila apsolutnu pobedu na izborima. Protivnici Orbanove politike ne zele da primete da Orban Viktora podrzava ogromna vecina stanovnika Madjarske i sa ovom potezom njegov ugled svaki dan samo raste u Madjarskoj sada prema anketama krece oko 90 % , On nista ne preduzima uvek prvo pita gradjane, uglavnom pismeno, sto ne uradi ni jednan drugi drzavnik u sastavu EU. Predsednik Francuske Makron koji jedan od kriticara Orbana i ismejao Njega sto je prvi uveo razna ogranicenja u vezi migranata, sada protiv sirenja Korone i On to bio prinudjen da sada prekasno uradi pogledajte proverite koliki gubitke ima zbog toga zbog Njegovog podrzavanja pogresne politike i pogresnog stava prema pojedini celnika u EU. Kako vreme prolazi sada vec rukovostvo vise drzava dobrovoljno ili silom dejstva dogadjaja mora da u nekom obliku pocinje primeniti Orbanov metod u cilju odbrane svoji stanovnika. Naravno trebamo uzeti u obzir da glavni neprijatelj i neprijatelji imaju puno sredstava koju ce koristiti protiv Orbanove politike sve dok njima ne bude jasno da narod Madjarske, sada vec i drugi narodi ce suprostaviti njhovoj tiraniji. Sa ovom odlukom Vlada garantuje bezbednost gradjana i bezbednu ekonomiju – Prosperitet Madjarske i njegovi savesni prijatelja i dovesce to i do budjenje EU-a, ili do pada njihovi pogresne politike.\nUpišite tekst * one + = five


Jelena i Milan na Evropskom prvenstvu – Prnjavor.info\nJelena i Milan na Evropskom prvenstvu\n09.08.2019. Sport 0\nNajbolji sportisti opštine Prnjavor i Atletskog kluba “Prnjavor” Jelena Gajić i Milan Vidović nastupaće narednog vikenda ne Evropskom timskom prvenstvu u Skoplju.\nPoslije niza pobjeda i ličnih rekorda, te vrlo uspješnog nastupa na Mediteranskim igrama u Fracuskoj sa finalom i osvojenim petim mjestom, Jelena je ostvarila normu i nastupila na pojedinačnom Evropskom prvenstvu do 23 godine u Švedskom Gavlu gdje je uspjela da zauzme šesnaesto mjesto.\nTakođe, Milan je nastavio izuzetno uspješni niz poslije norme i prošlogodišnjeg nastupa na pojedinačnom juniorskom prvenstvu Evrope u Mađarskom Gýoru na 100m, u ovoj godini ostvario je normu i nastupio na Blkanskom prvenstvu u Temišvaru.\n“Sledećeg vikenda njih dvoje će sa ostvarenim normama nastupiti za reprezentaciju Bosne i Hercegovine i to Jelena Gajić u disciplinama 800, 1500 i štafeta 4x400m, dok će Milan Vidović nastupiti u sprinterskim disciplinama 200m i štafeta 4x100m”, saopšteno je iz AK “Prnjavor”.


botovi - Dnevni list Danas\nPočetna » botovi\nPiše: Vojislav Stojsavljević 18. 4. 2019.\nRedakcije u svetu sve više „zapošljavaju“ robote novinare\n„Bot“ zvan Tobi generisao je gotovo 40.000 novinskih članaka o rezultatima izbora u Švajcarskoj u novembru 2018. za medijski div Tamediju i to u samo pet minuta, prenosi Hina.\nPiše: Danas Online 16. 3. 2019.\nBastać: Izmene Zakona o Komunalnoj policiji imaju za cilj da uhlebe armiju botova\nIzmene Zakona o Komunalnoj policiji, koje je u odsustvu gradonačelnika poznatog pod imenom fikus 2.0, inicirao i najavio njegov zamenik, imaju za cilj da stranačku armiju botova i batinaša uhlebe i institucionalizuju, izjavio je predsednik opštine Stari grad Marko Bastać povodom najavljenih izmena Zakona o Komunalnoj policiji.\nNezavisno udruženje novinara Srbije (NUNS) i Nezavisno društvo novinara Vojvodine (NDNV) upozorili su danas na povećanje broja „botovskih sajtova“ koji kako se navodi, „za račun aktuelne vlasti blate profesionalne novinare u Srbiji“.\nBotovi i lažne vesti su različiti, ali međusobno povezani\nPromocija novog borja časopisa Horizons održana je u hotelu Metropol Palace u Beogradu. Tim povodom održana je diskusija pod nazivom “Sumrak ili evolucija: Demokratija u doba botova i nestabilnosti”, u kojoj su učestvovali Vuk Jeremić, predsednik Centra za međunarodnu saradnju i održiv razvoj, i Džon Rendon, politički i vojni analitičar.\nPiše: Miloš Đošić 31. 10. 2018.\nPiše: Đorđe Petrović 11. 9. 2018.\nPola miliona botova dnevno na Tviteru\nPrisustvo botova na društvenim mrežama je prilično česta pojava koja se svaki čas može videti.\nPiše: Danas Online 8. 9. 2018.\nJanjić meta internet tima naprednjaka\nPiše: M. D. Miljković 1. 9. 2018.\nKina isključila svoje četbotove zbog Komunističke partije\nKina je isključila dva on-line robota koji su se izgleda oteli kontroli. Četbotovi BabyQ i XiaoBing programirani su da koriste veštačku inteligenciju mašinskog učenja kako bi preko interneta mogli da komuniciraju sa ljudima, prenosi Yahoo.\nPiše: Izvor: net.hr 14. 8. 2017.\nNije stvar u sendvičima, već što se ljudski um svodi na puki instikt\nIako je na ovim prostorima sećanje kratkotrajno, a pamćenje „pileće“, možda se još sećamo uspelog Danasovog eksperimenta, odnosno „udicom za botove“.\nPiše: Božidar Andrejić 18. 1. 2017.\nDanasov „eksperiment“ je uspeo. I pored toga što se u nadnaslovu i drugoj rečenici eksperimentalnog teksta navodi da je reč o ogledu koji je zamišljen da testira čitalačku pažnju publike, primamljivi zov naslova „Vučićevi botovi ispaljuju rafale u prazno“ bio je isuviše jak.\nPiše: V. Jeremić 13. 1. 2017.\nPiše: Božidar Andrejić 11. 1. 2017.\nPiše: M. Miljković 29. 10. 2016.\nNajava ministra finansija Siniše Malog da će Vlada nastaviti da smanjuje opterećenja na zarade podelila ekonomiste… https://t.co/QqwCbkCScT


Video snimci o ekipnom treningu LASK-a, u vreme kada je dopušteno samo treniranje po grupama, izazvao je veliko negodovanje kod ostalih klubova austrijske Bundeslige.\nProtiv LASK-a pokrenut je postupak pred senatom lige, koji će odlučiti o kazni koja može ići od novčanog kažnjavanja, preko oduzimanja bodova, pa i do izbacivanja iz prve lige.\nTrenirali smo četiri puta uz nepridržavanje pravila o odstojanju, potvrdio je potpredsednik LASK-a Jirgen Verner na konferenciji za štampu.\nOn je kazao da je svestan da su napravili glupost, dodajući da su dopustili da se rukovode emocijama.\nKazao je da su u donošenje odluke o ekipnom treningu bili uključeni i trener Valerijen Ismael i igrači.\nPredsednik LASK-a Sigmund Gruber tvrdi da je tek u četvrtak od Bundeslige obavešten o nepropisnom ponašanju svog prvog tima.\nRekao je da mu je Verner zbog toga ponudio ostavku, koju je odbio.\nPredsednik kluba, koji je ujedno i član Nadzornog odbora Bundeslige, kaže da je zbog ove afere obavestio ligu o stavljanju u mirovanje svoje funkcije.\nOstali klubovi Bundeslige kritikovali su LASK i istakli da su se ponašali mimo fer pleja, i da su želeli da na nepošten način dodju u prednost, trenirajući ekipno, dok drugi poštuju pravila i treniraju još samo grupno.\nInače LASK je trenutno vodeći na tabeli.


VREMENSKA PROGNOZA ZA SUBOTU 14. AVGUST: Na snazi je narandžasti meteoalarm, RHMZ izdao upozorenje na izuzetno visoke temperature\n14. 08. 2021. u 07:16\nREPUBLIČKI hidrometeorološki zavod (RHMZ) upozorio je da će danas na području Srbije biti veoma toplo, s temperaturama oko 35 stepeni Celzijusa.\nNarandžasti meteo alarm, koji označava opasno vreme, na snazi je u Banatu, Sremu, zapadnoj, istočnoj i jugoistočnoj Srbiji i na Kosovu i Metohiji.\nŽuti meteo alarm, koji označava potencijalno opasno vreme, upaljen je za Beograd, Šumadiju i Pomoravlje.\nSutra i prekosutra u većini mesta biće od 35 do 37 stepeni, objavljeno je na sajtu RHMZ-a.\nU utorak će se samo na jugu i jugoistoku zemlje zadržati veoma toplo sa najvišom temperaturom oko 36 stepeni Celzijusa.\nvremenska prognoza Vreme prognoza vremenska prognoza za Srbiju vremenska prognoza za sutra vreme danas


Glas žena je od neprocenjive vrednosti za sprečavanje i rešavanje sukoba, izjavio je predsedavajući OEBS-u Dačić povodom Međunarodnog dana žena\n"Žene bi, budući da čine polovinu stanovništva, trebalo da budu aktivno uključene u sve promene i rešenja koja oblikuju i utiču na njihovo društvo, uključujući prevenciju i rešavanje konflikta", izjavio je danas predsedavajući OEBS-u i ministar spoljnih poslova Srbije Ivica Dačić povodom Međunarodnog dana žena.\n"Naše iskustvo sa rešavanjem konflikta na Zapadnom Balkanu pokazalo je da je od ključnog značaja omogućiti ženama puno i jednako učešće u pitanjima mira i bezbednosti", rekao je Dačić. "Što su žene više uključene, to je veća verovatnoća za postizanje održivog mira", kazao je Dačić.\nDodao je da, nažalost, žene često ne učestvuju u mirovnim procesima, iako trpe posledice konflikata isto koliko i muškarci.\n"Moramo da prevaziđemo stav po kome su žene pasivni civili ili puke žrtve i prepoznamo ključnu ulogu žena u obnovi društava i promovisanju mira."\nDačić je rekao da u potpunosti podržava značajan rad OEBS-a u pomaganju državama članicama u primeni Rezolucije 1325 Saveta bezbednosti Ujedinjenih nacija i kasnijih rezolucija o ženama, miru i bezbednosti, i to kroz izradu nacionalnih akcionih planova.\n"Žene mogu i moraju da učestvuju u procesu donošenja odluka u svim fazama rešavanja konflikta - od prevencije do upravljanja krizom i mirovnim razgovorima u procesu pomirenja nakon konflikta. Petnaesta godišnjica usvajanja Rezolucije 1325 Saveta bezbednosti Ujedinjenih nacija je podsetnik da je potrebno uložiti još više napora kako bi se ženama osigurala bolja pozicija u mirovnim naporima. Usvajanjem šireg OEBS-ovog akcionog plana za žene, mir i bezbednost, naša Organizacija mogla bi značajno da doprinese nastojanjima UN da primeni ove važne rezolucije na globalnom nivou", rekao je Dačić.\n"Jednaka prava za žele i muškarce i zaštita svih ljudskih prava su ključni za održiv mir i bezbednost", istakao je Dačić.